
SKANDINAVISK UFO INFORMATION 

SUFOI eren forening, der har til formål at bidrage til op¬ 
klaringen af UFO-fænomenerne ved indsamling og be¬ 
arbejdning af observationsberetninger samt at udbrede 
kendskabet til emnet ved publikationer, foredrag og an¬ 
den udadvendt virksomhed. 

Det er SUFOIs opfattelse, at de mange observationsbe¬ 
retninger udgør et vigtigt videnskabeligt forsknings¬ 
grundlag. Da fænomenerne endnu er uopklarede, øn¬ 
sker SUFOI ikke at fremhæve eller afvise nogen bestemt 
teori om deres art eller oprindelse. 

Ved et UFO forstår vi: »Et uidentificeret flyvende objekt, 
hvis væsentligste kendetegn er, at det selv efter en nøje 
undersøgelse foretaget af kompetente forskere ikke kan 
forklares som værende et kendt, naturligt fænomen.« 
SUFOI ledes af Repræsentantskabet og 
Forretningsudvalget 

Forretningsudvalget, der vælges af repræsentantska¬ 
bet, forestår den daglige ledelse af SUFOI. 
Repræsentantskabet består af forretningsudvalget samt 
1 repræsentant fra hvert af de til enhver tid etablerede 
områder i Skandinavien og de nedsatte arbejdsudvalg. 

SUFOI og »UFO-NYT« 

De i »UFO-NYT« offentliggjorte artikler fremtræder som 
bidrag til kendskabet og forståelsen af UFO-forskningen 
i dens forskellige former, uden at SUFOI nødvendig¬ 
vis anerkender de tanker, som måtte fremkomme heri 
og uden at organisationen hæfter for de fremsatte me¬ 
ninger. Red. 

FORRETNINGSUDVALGET 

De med * mærkede repræsentantskabsmedlemmer er 
tillige indvalgt som medlemmer af forretningsudvalget. 

Abonnement bestilles lettest ved at indbetale medlems¬ 
kontingentet (d.kr. 60,00 for året 1977) til Regnskabs¬ 
kontorets gironr. 9 11 77 25; det kan også bestilles 
på ethvert postkontor samt hos landpostbudet. 
Adresseændringer etc. bedes hurtigst muligt meddelt 
til SUFOIs Ekspedition, da denne fremgangsmåde har 
vist sig at give færrest fejl. 


Enhver offentliggørelse af materiale fra UFO-NYT må 
kun ske efter forudgående skriftlig tilladelse fra redak¬ 
tionen. SUFOI Reg. nr. 3148/3149. 

Kære læser - vi indbyder! 


Når De modtager dette nummer af UFO-NYT 
har SUFOI netop passeret sin 20 års fødsels¬ 
dag. 20 år med ufoer i modgang og medgang. 
En del af UFO-NYTs læsere har sikkert været 
med fra begyndelsen af »de glade tressere« og 
vil have oplevet mangt og meget med SUFOI 
via UFO-NYT. Mange ting er blevet anderledes 
siden SUFOIs start i 1957 - organisationen, 
UFO-NYT og de personer, der har stået bag ud¬ 
viklingen gennem disse 20 år er ikke som den¬ 
gang. Vi har i SUFOI altid bestræbt 6s på at ud¬ 
føre et godt og sagligt arbejde, hvadenten det 
var i den direkte kontakt med observatører eller 


via vore publikationer som f. eks. UFO-NYT. 
Det h ar i de 20 år altid været vigtigt for os at gø¬ 
re arbejdet, så man også bagefter kunne være 
det bekendt og stå inde for kvaliteten. Vi håber, 
at også UFO-NYTs læsere i dag synes, at de i 
UFO-NYT har et tidsskrift, der både er værd at 
læse og fæste lid til. 

Vort 20 års jubilæum vil blive markeret med 
en stor udstilling på Københavns Rådhus i da¬ 
gene 24. november - 4. december 1977. Der vil 
her være udstillet mere end 100 plancher m.m. 
omhandlende ufoer og ufo-sagens aspekter i 
ind- og udland. Det lyder måske voldsomt, men 



Københavns Rådhus - før UFOerhed UFOer. Billedet er taget i august 1Q99, inden byggeriet var af¬ 
sluttet. Bemærk, at tårnuret endnu ikke er monteret. 

rammerne om udstillingen er også rummelige, 
idet vi nemlig har fået stillet selveste den enor¬ 
me rådhushal til vor rådighed. Det giver SUFOI 
den ekstra fordel, at vi har chancen for at få alle 
de mennesker, der besøger rådhuset i anden 
anledning, i tale. Og vi mener også, at udstillin¬ 
gen absolut vil blive et besøg værd. 

Jubilæet vil også markere starten på en mere 
medlemsvendt aktivitet. Fra flere sider er vi 
mange gange blevet spurgt, om der ikke var 
mulighed for at møde lederne af SUFOI ved 
mere uformelle sammenkomster, f. eks. ved 
medlemsmøder rundt om i landet. Møderne 
skulle f. eks. rumme et kort introduktionsfore¬ 
drag om et aktuelt ufo-emne, om SUFOI eller 
lignende, og herefter en snak over et eller an¬ 
det drikkeligt - deltagerantal 50-75 personer, 
og mødet skulle annonceres i UFO-NYT. Denne 
type arrangementer vil blive påbegyndt i janu¬ 
ar-februar 1978 med et møde i Københavns¬ 
området, og derefter vil lignende møder blive 
afholdt i løbet af året over resten af landet. Vi 
håber, der vil være interesse for disse mulighe¬ 


der for at få snakket om ufo-sagens mange 
aspekter, både med folk fra SUFOI samt ind¬ 
byrdes mellem de fremmødte. 

Som startskud på denne aktivitet vil jubilæ¬ 
umsudstillingen i Københavns Rådhus blive an¬ 
vendt. Udstillingen vil blive åbnet med en offici¬ 
el reception på rådhuset, og SUFOI vil benytte 
lejligheden til at invitere de af UFO-NYTs læse¬ 
re, der har interesse herfor, med til denne re¬ 
ception. Receptionen vil både byde på noget 
for øret og for ganen, og den vil finde sted tors¬ 
dag den 24. november kl. 14.30. Interesserede 
bedes skrive - vedlagt kr. 1,80 tilsvarporto - til 
SUFOIs ekspedition - blot meddele at man øn¬ 
sker at deltage - og vil så modtage adgangs¬ 
kortet med posten. Absolut sidste frist for ind¬ 
sendelsen er lørdag d. 19/11. Som abonnent 
på UFO-NYT vil man modtage adgangskortet 
gratis. Men skynd Dem - vi har kun et begræn¬ 
set antal adgangskort til rådighed. (Adgangs¬ 
kortet gælder for den inviterede + 1 ledsager!). 
Vi håber at se mange af vore læsere ved denne 
festlige lejlighed. 



Dette foto fra 12. januar 1903 giver et meget godt indtryk af Rådhushallens størrelse. 

Som slut på denne epistel må jeg dryppe lidt 
malurt i bægeret! Vi har fået trykket både en 
momsforhøjelse (fra 15% til 18%) og en porto¬ 
forhøjelse (mere end 20%) ned over ørerne, 
hvilket vi har været nødt til at lade smitte af på 
abonnementsprisen for UFO-NYT i 1978. UFO¬ 
NYT vil derfor i 1978 koste kr. 65,-. Det er en 
beskeden forhøjelse sammenlignet med stig¬ 
ningerne på alt andet omkring os. Betegnende 
nok kan prisstigningen karakteriseres med sam¬ 


me ord som anvendtes sidste gang, UFO¬ 
NYT måtte stige: nemlig at UFO-NYT’s års¬ 
abonnement stadig koster mindre end 5 pak¬ 
ker cigaretter, - og de går endda kun op i røg! 

Forhåbentlig har både UFO-NYT’s nye og 
gamle læsere været så tilfredse med UFO-NYT 
i 1977, at vi genser dem som læsere i 1978 - 
UFO-NYT vil bestemt ikke blive kedeligt i det 



Her er endnu et hyggeligt billede af Rådhuspladsen, denne gang fra maj 1913. Som anført på bille¬ 
dets bagside er det taget for at vise »de af Kjøbenhavns og Frederiksbergs Sporveisselskaber på 
dette Tidspunkt benyttede Vogntyper - (Sporvogne og Omnibusser).« 

Alle billederne er venligst udlånt af Københavns Bymuseum. 

FOTOGRAFIER fra 

Las Grutas, Argentina 

Disse fotos har SUFOI modtaget fra den argentinske ufo-organisation ONIFE - Or- 
ganizacion Nacional de Investigacion de Fenomenos Espaciales - hvis leder er Fa¬ 
bio Zerpa. Undersøgelsen af beretningen samt af fotografierne er varetaget af de to 
ONlFE-undersøgere G. Roncoroni og G. Alvarez. Resultaterne er offentliggjort i det 
argentinske tidsskrift »Cuarta Dimension«, nr. 21/junl, 22/juli og 23/august 1975. 
Materialet er redigeret af Anne-Marie Abrassart og Jean Poswick og til UFO-NYT 
oversat af E. Bøtter Jensen. 

Det anvendte navn i beretningen »Moreno« er ikke det rigtige efternavn, idet fami¬ 
lien ønskede at være anonyme. Dog har man i beretningen bibeholdt de korrekte 
fornavne, ligesom det korrekte efternavn er undersøgelsesorganisationen ONIFE 
bekendt. 

Familien »Moreno« tilbragte sin ferie i Las Gru- køligt vejr, og himlen så ud til regn. På sådan en 

tas, et kursted ved havet, i en afstand af om- gråvejrsdag var det umuligt at betragte havet, 

kring 10 kilometer fra byen San Antonio Oeste, selvom det kun lå ca. 4 husblokke fra huset, 

i Rio Negro-provinsen i Argentina. Det var ret Derfor besluttede hr. Francisco Moreno, der 



Det første foto, Francisco Moreno tog af et flyvende objekt i Las Grutas i Argentina den 5. januar 
1975. 

var sagfører og kvægopdrætter (på 54 år), at 
holde sig indendørs. Han var ved at læse en ro¬ 
man, da han ved 09,15-tiden hørte en underlig 
støj, noget lignende lyden fra et TV-apparat. 

»Jeg troede først, det stammede fra en Tv¬ 
udsendelse, men da jeg så på mit ur, kom jeg i 
tanker om, at San Antonio Oeste-stationen 
først starter sine udsendelser kl. 10,30. Så 
tænkte jeg det kunne være min kone der brugte 
en støvsuger, men så fandt jeg ud af, at lyden 
kom udefra«. 

Han rejste sig, og gik hen til vinduet i kamme¬ 
ret (der var kun ét vindue) for at finde kilden til 
den vedvarende støj. Da var det han så et stille¬ 
stående objekt på himlen, tilsyneladende lige 
over naboens hustag. 

»Det lignede en spids mørkegrå hat der var 
ophængt på himlen, og som var fuldstændig 
ubevægelig. Jeg ved ærligt talt ikke hvorfor jeg 
var så oprømt, men jeg var straks sikker på, at 
det netop var dette objekt som forårsagede den 
støj jeg havde hørt. Fra det øjeblik jeg så det, 
var jeg ligesom paralyseret, men så huskede 


jeg, at det kamera, jeg ellers altid løb rundt 
med, nu befandt sig i soveværelset. Jeg be¬ 
gyndte så at kalde på min kone og min datter, 
fordi jeg ville have, at de også skulle se den, og 
at de skulle hente mit kamera.« 

Da de hørte hr. Moreno kalde, løb de to kvin¬ 
der hurtigt op ad trapperne og ind i kammeret. 

»Da de kom«, sagde hr. Moreno, »og gav mig 
mit kamera, forsøgte jeg at være ganske rolig. 
Men jeg frygtede, at fartøjet pludselig ville for¬ 
svinde, uden at give mig en chance for at foto¬ 
grafere det. Jeg husker, at lysmåleren på ka¬ 
meraets indikator viste under-eksponering, så 
jeg indstillede blænden, så apparatet kunne 
eksponere korrekt. Objektet holdt sig stadig i 
ro, men jeg rystede som et espeløv ...« 

Hr. Moreno trykkede på udløseren og tog det 
første billede. Hans kamera var et Asahi Pentax 
Spotmatic, med en Takumar 50 mm linse. Fil¬ 
men var en Kodak Ektachrome på 64 ASA, og 
lukkerhastigheden 1/125 sek. med f.5,6. 

»Da jeg havde taget det første billede, dreje¬ 
de jeg filmen frem, stoppede op og betragtede 



Foto nr. 2 viser, at objektet har flyttet sig mod højre og samtidig er kommet lidt nærmere fotogra¬ 
fen. 

objektet. Det var stadig i ro, skønt det syntes at 
svinge ganske lidt frem og tilbage. Så pludselig 
begyndte det at bevæge sig, først ganske lang¬ 
somt, hvorefter det gradvis øgede farten. Jeg 
løftede da atter kameraet og tog billede nr. 2. - 
Jo mere fartøjet accelererede, jo stærkere blev 
den underlige støj, skønt jeg ikke blev klar over 
om dette var grunden, eller om det snarere var 
fordi det kom nærmere mod vor villa. 

Straks efter jeg havde taget billede nr. 2, ville 
jeg forsøge at tage et tredje, men derfra hvor 
jeg stod var vi nu ude af stand til at se det mere, 
skønt vi stadig kunne høre dets brummen, der 
blev gradvis svagere.« 

Moreno-familien løb straks ud af huset, men 
de var nu ude af stand til at se noget som helst 
til objektet. 

»Objektet må have skudt en utrolig fart, da 
det kun tog os mindre end 15 sekunder at løbe 
udenfor. Vi konstaterede, at ikke blot fartøjet, 
men også lyden var forsvundet«. 

Under det andet interview med forskerne var 
vidnerne i stand til at fremkomme med yderli¬ 
gere detaljer, som var af stor interesse. - Vin¬ 
duet i rummet, hvor hr. Moreno befandt sig, var 
blevet åbnet af ham et kvarter tidligere, idet 
værelset var fyldt med cigaretrøg. På det tids¬ 
punkt hverken hørte eller så han noget usæd¬ 
vanligt. - Fru Moreno hørte den mærkelige 
summen straks da hun kom ud på trappegan¬ 
gen, fulgt af datteren Graciela. - De to kvinder 
havde været beskæftiget med husligt arbejde 
og tog sig ikke af de ydre omstændigheder (støj 
udenfor osv.). Vinduet i værelset, hvor de op¬ 
holdt sig, vendte ud mod haven og var lukket. 



Kraftig forstørrelse af det første Las Grutas - 
foto. 


De havde ikke set noget usædvanligt gennem 
dette vindue. 

Fru Moreno sammenlignede støjen fra fartø¬ 
jet med en fløjtelyd, som fra udstrømmende 
gas, eller lyden fra en elektrisk motor. 

Både mor og datter bekræftede, at beskrivel¬ 
sen af objektets udseende: som en spids hat, af 
grålig farve, og mørkere på den nederste del, 
var korrekt. - Den øverste del af objektet skin¬ 
nede ikke, men var ikke desto mindre noget ly¬ 
sere i farven. Hr. Moreno så kun een ensartet 
grå farve, »muldvarpegrå«. 

Lidt mindre end et minut var forløbet mellem 
det øjeblik hr. Moreno havde set fartøjet og til 
billedet blev taget. Mellem optagelsen af første 
og andet billede var der vel gået mellem 15 og 
20 sekunder. Objektet var forsvundet i sydlig 
retning. Da familien var kommet udendørs, 
havde de ikke set andre mennesker derude, og 
da fru Moreno senere spurgte sine naboer, om 
de havde set noget usædvanligt, fik hun et ne¬ 
gativt svar. 

Hr. Moreno vurderede afstanden mellem sig 
selv og objektet til at være ca. 300 meter da han 
så det første gang, og at objektet var 4 til 5 
mand i diameter. Hans datter mente det var af 
metallisk art, et slags flyvende objekt, og ikke et 
fly. 

»Jeg er enig med Graciela«, sagde faderen. 
»Jeg må indrømme, at jeg aldrig har set et fly 
med den facon og et, der således kan stoppe 
op pludseligt i luften«. 

ONIFE: »Kunne det have været en helikop¬ 
ter?« 

Hr. Moreno: »Absolut ikke. Jeg siger Dem, 



Kraftig forstørrelse af det andet Las Grutas- 
foto. Læg mærke til, at formen ikke fremtræder 
helt ligesom på det første foto. 

det var noget, som jeg aldrig nogen sinde før 
har set, noget fuldstændig ukendt. Det så jeg 
ved første øjekast, og det var derfor jeg hylede 
op og bad om mit kamera, løvrigt ville jeg ikke 
have lavet al den ballade, hvis det virkelig hav¬ 
de været et kendt objekt«. 

ONIFE: »Og hvad mener De om det, fru Mo¬ 
reno?« 

Fru Moreno: »Jeg er enig med min mand. Jeg 
har aldrig før i mit liv set noget lignende. Jeg 
tænkte, det er nok en af disse flyvende tinge¬ 
ster; er det ufo, De kalder det?« 

ONIFE: »Tror De fartøjet var styret, eller be¬ 
mandet?« 

Fru Moreno: »Tja, det er vanskeligt at sige, 
men da det begyndte at svinge, fik jeg det ind¬ 
tryk, at det prøvede at orientere sig om, i hvil¬ 
ken retning det skulle flyve.« 




Objektets form, som det blev tegnet af datte¬ 
ren, G rade la Moreno. 



Tegnet af fotografen, Francisco Moreno. 



Objektet, som fru Moreno så det. 


tryk hos forskerne. Man kunne iagttage en høj 
grad af objektivitet hos dem, og de lod ikke 
deres opfattelse påvirke af ydre faktorer. - De 
søgte ikke at gøre et stort nummer ud af deres 
iagttagelse eller at opnå popularitet. 

Iagttagelsen 

Vidnerne forklarede deres iagttagelse ganske 
enkelt, som de huskede at have set den. De 
gav først udtryk for deres mening om, hvad far¬ 
tøjet var for noget, da de blev forespurgt af for¬ 
skerne, og kun modvilligt. De understregede, at 
de aldrig nogensinde havde set noget tilsvaren¬ 
de. Deres forklaringer var sammenhængende, 
og der var kun en anelse forskel på forklarin¬ 
gen om deres observation, såsom objektets 
form og farve. Hr. Moreno bærer briller (han er 
en anelse nærsynet) med let grønlig-farvede 
glas og måske kan dette have bevirket, at ob¬ 
jektets farve syntes at være lidt anderledes - 
ensartet grå over det hele - for ham. 


Oversigtstegning over observationsstedet. Mar 
= havet; chalet = (nabo )-hu set; ar bol es = træer; 
testigos = vidnerne; calle = gade. 


Vidnerne 

Deres intellektuelle og kulturelle stade er godt, 
og specielt hvad angår hr. Moreno. De er alle 
ved godt helbred, og efterlod et udmærket ind- 


Fotografierne 

Filmen blev fremkaldt på normal vis. Begge 
eksponeringer og indstillinger var korrekte med 
henblik på den dags vejrsituation. På det første 
billede fremtræder objektets omrids lidt 
uskarpt, men det kan skyldes det uklare vejr 
den pågældende dag. Som hr. Moreno jo for¬ 
klarede, var det umuligt at se havet. Fru More¬ 
no og hendes datter påstod, at objektet var me- 

get lysere på den øverste del (kuplen), og mør¬ 
kere på den nederste. Denne detalje fremtræ¬ 
der ikke på billedet, men den anvendte film var 
ikke særlig følsom. 

Mens objektet på det første billede fremtræ¬ 
der nøjagtig symmetrisk, så viser det andet en 
lille afvigelse herfra, og kuplen fremtræder her 
lidt mere omfangsrig, men det kan skyldes, at 
objektet var i bevægelse. - En fotogrammetrisk 
undersøgelse af de to fotos satte forskerne i 
stand til at fastslå, at der ikke var blevet an¬ 
vendt tricks. De forsøgte også at finde frem til 
objektets størrelse, men da de ikke kendte den 
nøjagtige afstand fra objektet til vidnet, var det¬ 
te umuligt. Ligeledes er en bedømmelse af ob¬ 
jektets hastighed af samme grund frugtesløs. 

Et uafhængigt vidne 

Et andet vidneudsagn kan måske bekræfte 
ægtheden af billederne, som hr. Moreno tog 
den 3. januar. - Samme dag befandt en han¬ 
delsrejsende på 52 år, hr. Juan Carlos Ascenci 
sig i Patagonien, mere end 700 km syd for Las 
Grutas. Han havde en interessant iagttagelse, 
som han skrev om i et brev til ONIFE den 7. ok¬ 
tober 1975. 

»Jeg skriver til Dem først og fremmest for at 
berette om en observation jeg gjorde den 3. ja¬ 
nuar i år. Den dag besøgte jeg byen Caleta Oli¬ 



via i Santa Cruz; og da jeg allerede havde be¬ 
søgt alle mine kunder, besluttede jeg at tage vi¬ 
dere nordpå til Comodoro Rivadavia, som lig¬ 
ger i provinsen Chubut. Jeg havde netop for¬ 
ladt Caleta omkring kl. 09,30 (jeg er helt sikker 
på tidspunktet, da jeg hørte det på min radio i 
bilen) og var ca. 6 km fra provinsgrænsen. Da 
var det, at jeg lidt til højre og midt i bilens 
frontrude så et blændende klart lys på himlen. 
Jeg tog det nærmere i øjesyn, og jeg kunne nu 
se noget i retning af en genstand af metallisk 
art; det tilbagekastede solstrålerne, som for¬ 
kromet metal gør, og det kom fra nord og hav¬ 
de kurs imod mig. 

Jeg kørte nu meget langsomt, idet vejen sno¬ 
ede sig og man let kan køre galt på dette sted. I 
modsat fald kunne man let risikere et biluheld. 
Uden at tage øjnene fra genstanden bremsede 
jeg op og holdt ind til siden. Objektet passere¬ 
de på den højre side af min vogn. Jeg mener 
det må have været ret tæt på, idet jeg hørte en 
slags summen eller susen der kan sammenlig¬ 
nes med den lyd vinden kan frembringe, når 
den suser igennem nogle persienner. Den bed¬ 
ste måde jeg kan beskrive lyden på er sådan; 
Ssswoooossh! - Jeg formoder objektet var om¬ 
kring 100 meter borte fra min højreside, da det 
gled ud over havet, og i en meget lav højde, da 
jeg ikke behøvede at bukke mig ret meget ned 
for at kunne se det gennem sideruderne. Jeg 
formoder, at objektets størrelse kan sammen¬ 
lignes med en stor bil’s. 

- Idet den passerede min vogn skrattede det i 
min bilradio, omtrent som det gør når et tor¬ 
denvejr nærmer sig, men den dag var der ikke 
optræk til torden i området. Straks efter at ob¬ 
jektet var draget af, stod jeg ud af vognen, og 
var endnu i stand til at se det forsvinde mod 
syd, imod Caleta Olivia, men det gled ud af min 
synsvidde i løbet af nogle sekunder. 

Med hensyn til objektets form vedlægger jeg 
en tegning, som jeg mener nogenlunde viser 
hvorledes det så ud. 



Oversigtskort over Argentina med observati¬ 
on sbyerne indtegnet. 


Tegning lavet af Juan Ascenci af det objekt, han 
observerede ved Caleta Olivia samme dag, 
som Moreno-familien så og fotograferede et 
objekt ca. 700 km nordligere ved Las Grutas. 

Efter at objektet var forsvundet og ude af sy¬ 
ne fortsatte jeg til jeg nåede Comodoro. Under¬ 
vejs, ved ankomsten til provinsgrænsen gjorde 
jeg holdt, og spurgte gendarmerne (som altid 
er posteret her), om de havde set noget ejen¬ 
dommeligt på himlen. Da de bekræftede dette, 
snakkede vi nogle minutter sammen om, hvad 
hver især havde observeret, og jeg kom til den 
konklusion, at det jeg havde set, var noget vir¬ 
keligt eksisterende og ikke en hallucination 
(■■■)« 

Konklusion 

Forskerne betragtede Las Grutas-rapporten 
som yderst pålidelig, og det især på grund af 
sammenhængen i vidnernes beretning, vidner¬ 
nes personlighed, samt de to fotos, der stem¬ 
mer overens med den vigtigste del af denne 
rapport. - I samme grad kan lighedspunkterne i 
hr. Ascenci’s og Moreno-familiens observatio¬ 


ner kun medvirke til at forstærke tiltroen til de 
to fotos ægthed. Tegningen som hr. Ascenci 
sendte, kan sammenlignes med de to fotos, der 
blev taget et kvarter tidligere, og beskrivelsen 
af støjen er sammenfaldende i de to tilfælde. - 
Imidlertid må vi påpege, at detaljerne (i Morenos 
obs.) kunne være kendt af hr. Ascenci, idet 
hans brev først blev sendt flere måneder efter 
at Moreno-fotografierne blev offentliggjort i et 
argentinsk ufo-tidsskrift. Ikke desto mindre er 
der et vigtigt punkt, som den handelsrejsende 
ikke kunne have vidst noget om, og det er den 
nøjagtige bane (anført ret ubestemt i artiklen), 
som objektet fulgte. Forskerne var i stand til at 
fastslå, at banen, i retning mod syd/syd-vest, 
skulle passere direkte over det andet observa¬ 
tionspunkt, selvfølgelig forudsat, at objektet ik¬ 
ke ændrede kurs i sin rute. De 15 minutter det 
tog at komme fra Las Grutas til Caleta Olivia vil 
svare til en fart på ca. 2.900 km i timen. 


Som lovet i UFO-NYT nr. 4/77 bringer vi her - fra dr. J. Allen Hynek’a tidsskrift IUR - 
en mere detaljeret gennemgang af professor Sturrock’s undersøgelse om: 

ASTRONOMER og UFOer 


1. del: Holdninger 

I denne artikel vil vi give en oversigt over en un¬ 
dersøgelse foretaget af dr. Peter Sturrock fra 
Plasma Research Instituttet ved Stanford Uni¬ 
versitet. Han er formand for American Institute 
of Aeronautic and Astronautics Study Group on 
Anomalous Aerial Phenomena. 

Efter at have bemærket de alvorlige uover¬ 
ensstemmelser i Condon-rapporten og at nye, 
mindre formelle undersøgelser af UFO- 
fænomenet har fundet sted, fremhæver dr. 
Sturrock, at der endnu ikke inden for videnska¬ 
bens verden er nogen samstemmende mening 
om emnet, fordi det virker afskrækkende på 
grund af dets anakdoteagtige natur. Det er 
nødvendigt, at videnskabsforskere udveksler 
relevante videnskabelige data, hvis de skal 
medvirke til løsningen af ufo-problemet. Når dr. 
Sturrock tidligere har rettet forespørgsel her¬ 
om, viser det sig, at videnskabsmænd gerne vil 
medvirke hertil, hvis de tilsikres diskretion. 

I maj 1975 fik American Astronomical Society’s 
2.611 medlemmer (der består af professionelle 


astronomer, fysikere og matematikere) tilsendt 
et spørgeskema. 

1.356 - eller 52% - af dem returnerede spør¬ 
geskemaet uden yderligere henstilling (»ryk¬ 
kerskrivelse«). 

Kun 2,5% af de adspurgte frafaldt ønsket om 
anonymitet. - Der blev stillet 12 spørgsmål an¬ 
gående dem selv og deres indstilling til og erfa¬ 
ring vedrørende ufoerne. 

Spørgeskemaets opbygning 

Spørgeskemaet var opdelt i 2 grupper. 

I første gruppe spurgtes om: alder, observati¬ 
onsastronom eller ikke, højeste akademiske 
grad, uddannelsesfelt, informationskilder om 
ufoer, om man havde diskuteret med ufo¬ 
vidner, om man selv havde været vidne til en 
ufo-observation. 

I anden gruppe spurgtes om: mening om ufo¬ 
problemet, mening om beslægtede områder, 
personlig vurdering af årsager til ufo¬ 
observationer, ønske om mere oplysning, øn¬ 
ske om at medvirke i ufo-forskning. 


UFO-NYT 6-77 231 



Hvad svarede videnskabsmændene så? 

Her er nogle af de stillede spørgsmål og en 
analyse af svarene. 

Sp. 1.: Hvad er Deres skøn over det samlede 
antal timer, De har tilbragt med at læse 
om eller på anden måde skaffet Dem 
oplysninger om ufo-problemet (mindre 
end 2, 2-7, 8-50, 51-365, mere end 
365)? 

Når man sammenligner tiden brugt til læsning 
med de pågældendes alder, er der en let stig¬ 
ning (jo ældre, jo mere tid), som er logisk. Om¬ 
kring 80% af de svarpersoner faldt ind under 
»2-7« og »8-50« timers rubrikkerne. Sidste 
gruppe havde flest svar uanset alder eller øn¬ 
ske om anonymitet. 

Sp. 2: Oplysninger ønskes om informations¬ 
kilder (i nævnte rækkefølge): Aviser og 
populære magasiner, populære bøger, 
bøger og artikler af anerkendte viden¬ 
skabsfolk, undersøgelse af sagsmateri¬ 
ale, førstehåndsundersøgelse, andre. 

Sp. 3.: Tror De at ufo-problemet (udvælg en af 
følgende): a: afgjort fortjener, b: sand¬ 
synligvis fortjener, c: muligvis fortjener, 
d: sandsynligvis ikke fortjener, e: afgjort 
ikke fortjener videnskabelig undersø¬ 
gelse. 

På spørgsmål 3. svarede 23% »afgjort«, 30% 
»sandsynligvis«, 27% »muligvis«, 17% »sand¬ 
synligvis ikke« og 3% »afgjort ikke«. 

Af dette fremgår det, at 53% har en positiv 
holdning og 20% en negativ holdning til emnet. 
De, der svarede (i det følgende kaldet »resp.« 
for respondenter, svarpersoner), og som havde 
ønsket anonymitet, var afgjort mere negative 
end de andre. 

En positiv holdning over for ufoer aftager 
med stigende alder: videnskabsfolk i alders¬ 
gruppen 21-30 år går ind for videnskabelig un¬ 
dersøgelse, mens de, der er over 60, ikke gør 
det. En af de ting, der falder mest i øjnene, er 
forholdet mellem holdningen (indstilling) og 
den tid, der er tilbragt med at læse om emnet: 
jo mere resp. havde læst om emnet, jo mere 
ønskede de videnskabelfg undersøgelse af fæ¬ 
nomenet. 

Er det antallet af timer tilbragt med at studere 
emnet, der er grunden til deres holdning - - el¬ 
ler - er deres holdning grunden til antallet af ti¬ 


mer brugt på at studere emnet? 

De ældre forskere har læst lige så meget som 
de yngre, men alligevel er flere ældre mere 
pessimistiske angående videnskabelig under¬ 
søgelse. 

Informationskilder (Sp. 2.) har også forbin¬ 
delse med resp.s mening. 

Den stærkeste positive påvirkning skete gen¬ 
nem populære bøger og videnskabelige kilder, 
mindre af sags-undersøgelser og førstehånds¬ 
undersøgelse og næsten ikke af aviser og bla¬ 
de. 

Sp. 4.: Hvis ufo-problemet skal underkastes 
videnskabelig undersøgelse, hvilke af 
følgende områder anser De så for at 
være relevante: aeronautik, astronomi, 
meteorologi, fysik, psykologi, sociolo¬ 
gi? 

Rækkefølgen af svar blev: 


Meteorologi fik. 82% 

Psykologi fik. 76% 

Astronomi fik. 69% 

Fysik fik. 68% 

Aeronautik fik. 40% 

Sociologi fik. 34% 

Andet fik. 8% 


Sp. 5.: Har De nogensinde diskuteret en ufo¬ 
rapport med et troværdigt vidne? Hvis 
ja, var De i stand til at forklare rappor¬ 
ten tilfredsstillende for Dem selv? Til¬ 
fredsstillende for vidnet? 

Sp. 6.: Har De nogensinde selv været vidne til 
eller fået nogen instrumental optagelse 
af nogen hændelse, som De ikke kunne 
identificere og som måske kunne hen¬ 
føres til ufo-fænomenet? Har De skre¬ 
vet rapport om hændelsen? 

70 resp. svarede »ja« til spørgsmål 6. Otte af 
dem kom til det resultat, at de kunne identifice¬ 
re det, de havde set, så de bliver her ikke be¬ 
tragtet som vidner. Dette giver 62 »vidner« mod 
1250 »ikke-vidner«. (Der var faktisk 65 tilfælde 
alt i alt; nogle rapporterede mere end et). Af de 
70 tilkendegav kun 18 (26%), at de havde for¬ 
søgt at rapportere deres observationer til et for¬ 
melt organ. 

Ved at sammenligne spørgsmål 6 med sp. 1 
ses det, at der er bemærkelsesværdig flere nat¬ 
observatører blandt »vidner« end blandt »ikke- 

vidner«; begge grupper har en ens fordeling 
hvad angår uddannelser og virkefelter. »Vid¬ 
nerne« har tilbragt mere tid med at studere ufo¬ 
problemet end »ikke-vidnerne«. Som før spør¬ 
ger Sturrock: kom observationen først og med¬ 
førte en ny interesse for at læse om ufoer - - el¬ 
ler - førte en tidligere beskæftigelse med ufo¬ 
litteratur vidnet til at misfortolke et IFO . . . eller 
i det mindste til at være mere påvirkelig, når 
han betragtede himlen? 

Når man undersøger svarene på spørgsmål 3 
og spørgsmål 7, havde resp., der var »vidner«, 
gennemgående gjort mere brug af de forskelli¬ 
ge kildematerialer, specielt sagsrapporter og 
førstehåndsundersøgelse. Som den vigtigste 
oplysningskilde havde »vidnerne« gjort mere 
brug af publikationer fra videnskabsmænd, 
sagsrapporter og førstehåndsundersøgelse 
end »ikke-vidnerne«, medens de havde benyttet 
sig mindre af aviser, tidsskrifter og populærbø¬ 
ger. Spørgsmålene nr. 5 og 6 viser i svarene, at 
et udtalt større antal resp. inden for kategorien 
»vidner« havde talt med andre vidner om deres 
observationer. Pudsigt nok mente flere fra ka¬ 
tegorien »ikke-vidner« at have været i stand til 
på en for rapportøren tilfredsstillende måde at 
forklare denne hans observation, end folk fra 
»vidne« gruppen. 

Hvordan adskiller gruppen »vidner« sig fra 
»ikke-vidne« gruppen vedrørende spørgsmål 
4? 

Et spinkelt flertal blandt ikke-vidnerne gik ind 
for videnskabelig undersøgelse, hvorimod 
vidne-gruppen krævede dette meget stærkt. 

22% af »ikke-vidnerne« men 53% af »vidner¬ 
ne« var at finde i kategorien, der mente, at ufo¬ 
problemet afgjort fortjente videnskabelig un¬ 
dersøgelse! En beregning af de forventede svar 
fra »vidner« og »ikke-vidner« blev nu lavet ud 
fra forskellen i den tid, de havde brugt til at læ¬ 
se, og den overensstemmelse, der var mellem 
»læsetid« og besvarelserne af det under 
spørgsmål 4. behandlede. Den store stemme¬ 
procent blandt vidnerne i de positive kategorier 
oversteg langt det beregnede antal. Dette viser, 
at deres »held« med at observere ufoer går 
langt ud over den bevidste forskning, de udfø¬ 
rer. 

I spørgsmål 7 fik videnskabsmændene 8 for¬ 
skellige givne forklaringer blandt hvilke de 
skulle fordele 100% for således at vise, hvil¬ 
ken sandsynlighed de tillagde hver af de 8 som 
forklaring på en given sag, som deres AAS- 


kolleger kunne forelægge under spørgsmål 6. 

International UFO Reporter benytter samme 
procedure i konklusionen af de bedste sager. 

Nedenfor opstilles de 8 foreslåede alternati¬ 
ver med deres procentvise svar: Svindel: 12%, 
kendt fænomen: 22%, ualmindeligt fænomen (f. 
ex. kuglelyn): 23%, ukendt apparatur af jordisk 
oprindelse: 21%; de sidste fire er »ukonventio¬ 
nelle« forklaringer: ukendt naturfænomen: 9%, 
apparatur af fremmed oprindelse 3%, specifi- 
cerbar »anden« årsag 3%, uspecificerbar »an¬ 
den« årsag 7%. 

Alle aldersgrupper - unge som gamle - lagde 
mindst 75% vægt på de fire førstnævnte kon¬ 
ventionelle forklaringer, de resterende sidste 
(4) fremmedartede forklaringer indtager en 
mindre betydende plads. De ældre viden¬ 
skabsfolk var lidt mindre villige til at acceptere 
en exotisk hypotese end de yngre. »Vidnerne« 
var mere villige til at acceptere dem end »ikke- 
vidnerne«, og forøget læsning førte til forøget 
accept af disse fire forklaringer, skønt de exoti- 
ske forklaringer i intet tilfælde kom til at udgøre 
majoriteten af sandsynligheder. 

Sp. 8.: Kunne De ønske at få mere oplysning 
om ufo-problemet? 

75% af resp. svarede »ja«; de blev derpå 
spurgt, hvordan de ville foretrække at modtage 
disse oplysninger? Her er rækkefølgen af de 
givne (afgivne) svar: 

Oversigts- og forskningsartikler i videnska¬ 
belige tidsskrifter 92%, foredrag 32%, bøger 
31%, symposier 26%, andet 8%. 

Den alt-foretrukne præsentationsform er den, 
der hidtil er blevet mindst benyttet. 

Sp. 9. Hvis De kunne se nogen måde, hvorpå 
De kunne være med til at løse ufo¬ 
problemet, kunne De så tænke Dem at 
gøre det? Har De udsigt til en sådan mu¬ 
lighed? 

Omkring 1/5 af resp. svarede, at de ikke ønske¬ 
de at hjælpe. Af de resterende, som gerne ville, 
kunne dog ca. 90% ikke se nogen måde, på 
hvilken det kunne gøres. Ønsket om at hjælpe 
var aftagende med alderen, fra en størrelsesor¬ 
den af 88% blandt de 21-30-årige og ned til 
65% af de over 60-årige. Også ønsket om at 
hjælpe og muligheden for at se, hvordan man 
kunne, steg drastisk med stigende læsetid! 

Det sidste spørgsmål varforbeholdt yderlige¬ 
re kommentarer: 

13 resp. var kritiske over for emnet eller 
(spørgeskema)-undersøgelsen. 50 var optimi¬ 
stiske (opmuntrede), 34 tilbød assistance, og 7 
tilkendegav, at de allerede studerede ufo¬ 
fænomenet aktivt. 

I et forsøg på at finde frem til motiverne for de 
48% af AAS medlemmerne, som ikke besvare¬ 
de undersøgelsen, blev et andet kort spørge¬ 
skema sendt ud til 100 medlemmer, tilfældigt 
udvalgt blandt dem, der ikke havde reageret. 
To af disse kunne ikke findes af postvæsnet, og 
55 af de resterende 98 blev returneret. 18 sva¬ 
rede, at det var med vilje, de havde undladt at 
besvare den første henvendelse, 36 sagde, at 
det ikke var med vilje, og 1 returnerede det ori¬ 
ginale spørgeskema anonymt. Ved at behandle 
dette andet spørgeskema som en. bi¬ 
undersøgelse af de resterende 48%, kender vi 
nu motiverne for alle AAS’s medlemmer på nær 
21 %. 

I dette nummer af International UFO Reporter 
(IUR) er vi blevet præsenteret for AAS’s viden¬ 
skabsfolkenes holdning, - men hvad med de¬ 
res egne ufo-rapporter? Hvorledes stemmer de 
65 ufo-observationer foretaget af astronomer 
overens med den store strøm af ufo-rapporter? 
Dr. Sturrocks behandling af denne side af sa¬ 
gen vil fremgå af 2. del af denne artikel. 

IUR’s kommentar til 1. del: 

Det er interessant at sammenligne IUR’s løben¬ 
de undersøgelser af offentlighedens almindeli¬ 
ge indstilling med astronomers meninger og 
stillingtagen. 

Vi finder rækkefølgen af punkter usædvanlig 
i spørgsmål 4.; vi ville ikke have valgt meteoro¬ 
logi som første punkt. 

For at afsløre IFOer har rækkefølgen været: 
astronomi, aeronautik og så meteorologi og fy¬ 
sik. Når vor opmærksomhed vendes mod de 
resterende ufoer, må psykologiske og sociolo¬ 
giske overvejelser komme ind i billedet. 

Vedrørende spørgsmål 2. er den største del 
af vore vidner ikke læsere af ufo-litteratur; de 
fårderes information fra TV og aviser, men det¬ 
te forhindrer dem dog ikke i at lægge et betyde¬ 
ligt kendskab for dagen vedrørende ufo¬ 
forekomster og ufoernes måde at optræde på! 

Når alt kommer til alt har astronomen kun et 
virkeligt fortrin fremfor den læge mand, - ev¬ 
nen til at eliminere »astronomiske« IFOer. For 
mange aspekter er involveret i ufo-problemet 


til, at man kan »specialisere« sig i det. Bemærk 
også, at astronomers realistiske forhold til in¬ 
terstellare afstande kan have haft indflydelse 
på, at kun 3% mente, at ufoer er »apparatur af 
fremmed oprindelse.« 

2. del: Observationer 

I dette afsnit vil vi undersøge de egentlige ob¬ 
servationer, som 5% af astronomerne har gjort. 

Af de 1.356 astronomer, som besvarede 
spørgeskemaet, anførte 62 af dem at have set - 
eller via deres instrumenter registreret - i alt 65 
tilfælde, som de ikke kunne identificere. Under¬ 
søgelsen afslørede, at disse vidner adskiller sig 
fra de andre astronomer på forskellige måder: 
De er mere positive i deres syn på ufo-sagen 
rent videnskabeligt set, har tilbragt mere tid 
med at læse om ufoer og er mere fordomsfrit 
indstillede med hensyn til ukonventionelle for¬ 
klaringer. 

Kun 18 af disse resp. - eller 30% - havde prø¬ 
vet at give rapport om deres observationer til 
andre: 7 til Air Force, flåden eller NORAD, 1 til 
politiet, 2 til lufthavnsmyndigheder, 7 til andre 
videnskabsfolk og 1 til en avis. Endvidere viste 
det sig, at 63% af vidnegruppen sædvanligvis 
studerede nathimlen sammenlignet med kun 
50% »ikke vidne« gruppen. 


Hvad så astronomerne så? 

Medregnet i astronomernes beretninger var 
der 10 tilfælde, som kunne identificeres af de 
adspurgte, men som blev anset for at kunne 
have interesse. Det var f. eks. de »sædvanlige« 
IFOs; flylys, ting til undersøgelse af den øverste 
atmosfæres skyer, et fly, der fløj med reklamer, 
en stjernespejling og solrefleks fra en sky. Tre 
ud af 65 beretninger havde ingen beskrivelser; 
resten passede ind i Hyneks 6-kategori-system* 
på følgende måde: 

39 NATTELYS (NL) 


Punktlys . 12 

Formationer. 4 

Diffuse lys . 4 


*) Se en detaljeret beskrivelse af kategorierne 
- med eksempler - i Hynek’s bog: UFO - Do¬ 
kumenteret, der kan købes gennem SUFOI. 
Se omslagets side 3. Red. 

»Projektørbelyste skyer« uden skyer. 3 

Runde skiver. 4 

Diverse. 5 

Genstande, der bliver »skudt ud«. 2 

Fotograferede ting. 4 

Registreret med fotometri . 1 

18 DAGSLYSSKIVER 

Fjerne objekter. 5 

Runde skiver. 6 

Diverse. 4 

Fotograferede. 3 

3 RADAR VISUEL AFLÆSNINGER 

Radar alene. 1 

Radio-teleskop. 2 

2 CE irtilfælde (Nærobservationer) 
Elektromagnetisk påvirkning af biler. 2 


Brugen af udtrykket Dagslys-Skiver (DD) er til 
en vis grad billedlig, idet noget af det sete var 
for langt borte til at kunne tydes, eller forekom 
at være aflangt eller kugleformet. 


Vi har også tilladt os at anbringe »elektro¬ 
magnetiske« tilfælde under gruppen nærobser¬ 
vationer (CE II) selv om de ikke fandt sted inden 
for en afstand af 150 meter, - for i alle tilfælde 
»påvirkede de omgivelserne«. 

Det under Nattelys anførte fotometri-resultat 
blev ikke observeret direkte, men blev mis¬ 
tænkt for at være årsag til en forøgelse i den 
målte lysstyrke, da det passerede teleskopets 
synsfelt - selv om det måske kan tilskrives et in¬ 
strumentalt problem. De fotograferede obser¬ 
vationer var ikke nødvendigvis så provokeren¬ 
de som nogle af de andre tilfælde. Et af dem var 
taget af et satellitsporingskamera; det blev 
imidlertid anset for at være en genindfanget Lu¬ 
nik III. 

De 65 detaljerede observationer repræsente¬ 
rer netop så stor en variation i »besynderlig¬ 
hedsgrad« - lige fra meget provokerende til 
ting af mindre interesse - som vi kender det fra 
hovedstrømmen af ufo-rapporter. Så fremfor at 
forsøge at kommentere alle disse sager i detal¬ 
jer her på begrænset plads, har IUR valgt at 
præsentere nogle af de mere interessante her. 


Dato: 

8/54 


Tid: Type: Varighed: Sted: 

kl. 10.45 NL 3-4 sek. Park Hiils, 

Kentucky 



Ensartet strålende hvid rund skive - 20 
gange månens størrelse og meget mere 
skinnende. Den bevægede sig fra V til 
NØ med meget stor fart. Anslået højde: 
150 meter. Diameter: ca. 30 meter. Ob¬ 
jektet bevægede sig lydløst og forsvandt 
pludseligt. Vidnet har ikke selv nogen 
forklaring på det sete, som syntes at væ¬ 
re et fast legeme. 

Dato: Tid: Type: Varighed: Sted: 

24. marts 67 kl. 10.45 DD 50 sekunder Catalina obs., 

Arizona 



Hvid ovalt formet objekt på størrelse 
med månen. Skarpt afgrænset, ingen 
detaljer, skygger eller dampspor (kon¬ 
densstribe). Objektet bevægede sig lyd¬ 
løst i en lige linie fra NV til NØ med kon¬ 
stant fart og ændrede langsomt form fra 
aflangt til mere cirkelrundt. Dette mente 
vidnet skyldtes den øgende afstand, lige¬ 
som størrelsen i forhold til farten udeluk¬ 
ker, at det kan have drejet sig om et fly 
eller en ballon. Anslået størrelse: 70 me¬ 
ter. Anslået fart: 1.000 km/time i en af¬ 
stand fra obs. på fra 10 til 20 km (objek¬ 
tet forsvandt tilsyneladende i skyer i en 
afstand af ca. 20 km). 


Dato: Tid: 

midt i 1964 kl. 22.00 


Type: Varighed: Sted: 

CEN 5 sekunder Westford, 

Massachusetts 



»Lynglimt« 8 km mod syd, særdeles kraf¬ 
tigt i en brøkdel af et sekund samtidig 
med en midlertidig afbrydelse af lyset på 
både en modkørende bil og vidnets bil, 
hvor også radioen satte ud. Vidnet, som 
er meteorolog, fortalte, at himlen var 
klar, og at der i Boston-området hverken 
var Cumulonimbus-skyer, elektriske 
storme eller radar-ekkoer hele aftenen. 
Lyd hørtes ikke. 

Dato: Tid: Type: Varighed: Sted: 

11. okt. 74 kl. 16.10 CEII 8-10 sek. Cloudcroft, 

New Mexico 

Skive med kuppel. Den var 5-6 gange 
solens størrelse. Farven: mat-sølvgrå in¬ 
gen lysreflekser fra solen, som stod bag 
observatøren i vest. Objektet bevægede 
sig fra SØ til NV på en lige kurs; så i de 
sidste 2-3 sekunder af observationstiden 
drejede det opad og accellererede hur¬ 
tigt. Det roterede ikke. Det blev observe¬ 
ret på en anslået afstand af mindst 400 
meter. Der var tynde Cirrus-skyer og 
spredte Cumulus-skyer, men objektet 
forsvandt ikke på noget tidspunkt bag 
dem. Da observatøren forsøgte at sætte 
sin lastbils fart op, gik motoren i stå. Det 
var noget, den aldrig havde gjort før. 
Transistorbåndoptageren virkede dog 
hele tiden. 



Der blev også givet rapport om to unor¬ 
male radio-teleskopmålinger, foretaget 
dels den 16. maj 1960, dels den 11. jan. 
1961. Disse viste tilstedeværelse af radi¬ 
obølgekilder, som ikke kunne forklares 
på tilfredsstillende måde, selv om man 
mente de nok havde naturlig forklaring 
og var menneskeskabte. 

Der blev afgivet 1 radarrapport, men 
denne manglede visuel bekræftelse. 


Vidnet var fungerende officer på et US 
skib ud for Cape May, New Jersey. Det 
var i februar 1951. Skibets radar regi¬ 
strerede spor fra et fast objekt (»ikke et 
falsk radar-ekko«), der bevægede sig 
med hastigheder på op til 8.000 km/ti¬ 
men. Det stoppede pludseligt op og steg 
derefter lodret op over Nantucket, hvor 
det forsvandt uden for radarens række¬ 
vidde i en højde af ca. 250 km. 


Konklusion: 

Vi har nu af dr. Sturrocks undersøgelse over 
AAS’s medlemmer set, at videnskaben har sine 
tanker og meninger om ufo-emnet, og største¬ 
parten af dem er optimistiske m. h. til emnets 
videnskabelige interesse. Vi har også erfaret, at 
der blandt en lille del af videnskabsmændene 
er den samme tendens til at rapportere om for¬ 
skelligartede og forbløffende ufo-observationer 
som hos folk i al almindelighed! 


lUR’s kommentar til 2. del: 

Det var interessant at se den interesse, CBS og 
NBC TV-stationerne viste Sturrocks undersø¬ 
gelse. 

Nogle af de tilfælde, der er beskrevet i Stur¬ 
rocks undersøgelse, er af største interesse for 
IUR i betragtning af »besynderligheden« af det 
sete i forening med observatørernes troværdig¬ 
hed. 

Det er bare trist, at så lang tid er gået, siden 

observationerne fandt sted, idet IUR ellers kun¬ 
ne have bragt andre muligt vigtige 
observations-instanser ind i billedet, f. eks.: 
FAA, militæret, og NORADs radarstationer. 
Astronomernes rapporter viste sig at ligge på li¬ 
nie med hovedparten af observationer gjort af 
almindelige mennesker, idet de viste samme 
(nedslående?) høje grad af forskellighed med 
hensyn til udseende og adfærd. De adskiller sig 
dog på eet punkt, nemlig derved, at astronomer 
er vant til at udarbejde komplette og detaljere¬ 


de beretninger om deres observationer. Det er 
bemærkelsesværdigt, at astronomer er forsigti¬ 
ge med »formodninger« og foretrækker f. eks. 
at angive den tilsyneladende størrelse fremfor 
uden hjælpemidler at gætte på den virkelige 
størrelse. Deres beretninger er et værdifuldt bi¬ 
drag til de løbende ufo-rapporter. 

International UFO Reporter 
nr. 3, marts og nr. 4., april 77 
oversat af /KML 



Fra referatet til forrige nummer blev afleveret 
og op til dags dato har Rapportcentralen kun 
modtaget 28 rapporter. Der har desuden været 
en del telefoniske henvendelser. 

I dagene mellem den 19. september og 23. 
september afvikledes en kombineret flyve- og 
luftlandsætningsøvelse benævnt ARROW EX¬ 
PRESS. I øvelsen medvirkede et meget stort 
antal fly, og der blev udført en hel del natteflyv- 
ning. Dette har givet anledning til mange hen¬ 
vendelser. Det er muligt, at der mellem fore¬ 
spørgslerne har været UFO-observationer; 
men har observationen kun drejet sig om et el¬ 
ler flere lys, må rapportcentralen i første om¬ 
gang - indtil der foreligger flere detaljer - regi¬ 
strere disse som lysfænomener hørende til 
øvelsen. 

Vi starter med en rapport fra 1976: 

En aften kl. ca. 22.30 først i juni 1976 sidder en 
ældre dame i Fredensborg i sin dagligstue og 
læser, da hun får lyst til at gå udenfor for at be¬ 
tragte stjernehimlen. Da hun går ud ad hoved¬ 
døren til terrassen, bemærker hun, at der er 
usædvanlig lyst i haven, meget lysere, end når 
gadelygten normalt oplyser terrænet. Da hun 
ser til højre ud i haven, møder der hende et 
mærkeligt syn. I en afstand af 10 meter og ca. 1 
meter lavere end terrassen svæver der ca. 40 
cm over græsset ep oval kobberagtig tingest (af 


»farve som en nypoleret kobberkedel«). Fruen 
anslår den til at være ca. 2 meter lang og 80-90 
cm høj. 

På siden af genstanden, som er torpedofor¬ 
met, ses 3 firkantede vinduer, som hver har en 
lille forhøjning øverst i højre side. Vinduerne 
har tre størrelser med det største i den ene en¬ 
de, som observatøren mener er den forreste 
del af objektet (til højre). Omkring vinduerne er 
der en 15 cm bred rillet, honningfarvet ramme. 
Vinduerne består af noget, der minder om Ma¬ 
rieglas, og i dette changerer forskellige farver, 
som overfladen på en sæbeboble, - og det er 
på dette tidspunkt ikke muligt at se noget inde i 
genstanden. Øverst på midten af genstanden er 
der et skarpt lysende punkt, som udsender 
kobberfarvede lysstråler i alle retninger, nær¬ 
mest som refleks fra en stærk lyskilde. Skråt til 
højre bag genstanden og fra dens underkant 
og ca. 2-3 meter opefter ses et orange (grum¬ 
set) firkantet lysfelt uden skarpe afgrænsnin¬ 
ger. Observatøren sammenligner det med et 
lysbilledlærred, men mere skyagtigt. Uden for 
lysfeltet og genstanden er alt totalt mørkt, såle¬ 
des at de nærmeste træer, buske samt græsset 
ikke kan ses. Da objektet under observationen 
et øjeblik gør en langsom kort bevægelse til 
højre, er fruen bekymret for, at det skal bevæge 
sig ind i et rosenbed og ødelægge dette. 

Observatørens første reaktion på den mær- 

kølige hændelse er, at det måske kan være, 
nogle af kvarterets børn ville lave sjov med 
hende. Hun spekulerer over, hvorledes de har 
kunnet transportere »det« ind I haven. Hun op¬ 
giver dog tanken om børnestreger og funderer 
nu over, om det skulle være naboen, som er 
ophavsmanden til spøgen. Hun beslutter sig så 
til at undersøge sagen, - men da hun drejer til 
højre for at gå ned ad trinene til haven, opdager 
hun, at der 2V4 til 3 meter oppe i luften, omtrent 
i højde med tagrenden og ind mod denne be¬ 
finder sig en vandretstående, ca. 15 cm bred 
grå-hvid lysende halvring, hvis diameter er ca. 
60 cm. Oppefra og skråt ned mod ringen ses 
nogle 1 meter lange lysstråler hvis styrke be¬ 
tegnes som middel. Observatøren bemærker, 
at omgivelserne ikke oplyses af dette lysfæno¬ 
men. 

Observatøren, som står helt uforstående 
over for hændelsen, går nu ned ad trinene fra 
terrassen til haven for at undersøge den kob¬ 
berfarvede genstand - men er kun nået nogle 
få trin ned, da noget nyt sker. Bemærker nu, at 
der i det bageste vindue (på genstanden) kom¬ 
mer en vandret skygge til syne. Denne skygge 
bevæger sig fra venstre mod højre inde i gen¬ 
standen. Da skyggen efterhånden har dækket 
nederste 2/3 del af de to bageste vinduer og 
derefter kommer til syne i det tredie vindue, har 
observatøren fået en fornemmelse af, at der »er 
noget« inde I genstanden. Hun bliver bange og 
tænker: Lad mig komme væk herfra! 

Observatøren vender derfor om og skynder 


sig op på terrassen og ind i huset og videre op 
på 1ste sal for derfra at betragte genstanden. 
Desværre vælger hun - af bar forvirring - et vin¬ 
due, som vender 90° i forkert retning og kan 
derfor ikke se objektet. Hun går ned på terras¬ 
sen igen, men opdager så, at der intet er at se 
mere. 

Under hele hændelsen, som varede 4-5 mi¬ 
nutter, hørtes ikke nogen lyd eller mærkedes 
nogen varmepåvirkning fra genstanden. 

Vejret var den pågældende aften klart og 
vindstille. 

Da fruen næste dag undersøger stedet, hvor 
objektet befandt sig, var der intet at se. Ingen 
mærker, intet afsvedent græs, ingen brækkede 
grene eller lignende. 

Fruen, som var ret chokeret over hændelsen, 
fortalte kun en veninde om oplevelsen. Venin¬ 
dens reaktion var den kendte: »Et ufo landede i 
din have! - næh, hold nu op!« - - 

Og derfor gik der lang tid, inden SUFOI fik 
kendskab til sagen. 

P.S. 

Genstandens »skrog« var i eet stykke, uden 
sammenføjninger af nogen art. 

HP/XP 


22. maj 1977, kl. ca. 19.30 - ca. 2 minutter 
4800 Nykøbing Falster 
Nord 45° -Syd 45° 

Rapportøren fortæller følgende: 

Jeg så tilfældigt op på den blå himmel, der var 
uden skyer, da denne flyvende ting, som be¬ 
stemt ikke var en flyvemaskine, ligesom gled 
gennem luften for pludselig at blive væk. Jeg 
kiggede i den retning hvor jeg først så den, og 


r*. . 

da kom der en magen til, den forsvandt også på 
samme måde samme sted (som den første). 
Jeg kan ikke rigtig bedømme hvor langt væk de 
fløj, men jeg havde rigelig tid til at se dem rig¬ 
tigt. 

Rapportøren fortæller videre, at begge ob¬ 
jekter var sølvfarvede. Der hørtes ikke en lyd 
fra dem under observationen. Begge objekter 
var ca. 25-30 cm set fra observationsstedet. 

7. juli, kl. 22.47 - 8 minutter 

4900 Nakskov 

Vest 10° - Vestsydvest 20° 

Rapportøren, en ung pige med bopæl i 2900 
Hellerup, fortæller: 

Min ven og jeg havde været ude og gå en tur 
og var på vej hjem, da vi så et orange lys direk¬ 
te mod vest. Vi troede først, at det var brand i 
en stor gård, som ligger i den retning, men da vi 
kiggede lidt mere, så vi, at det var lidt for meget 
mod nord og lidt for højt oppe (lige over træ¬ 
toppene) til, at det kunne være nogen gård¬ 
brand. 

Vi opdagede nu, at det var to orangelysende 
kugler, den til højre var lidt højere oppe end 


Hvidovre . 22. luli 1077. 



den anden. De varlige over trætoppene. Efter 4 
minutter »slukkedes« den øverste pludselig for 
et halvt minut senere at komme til syne meget 
højere oppe, måske 120-150 meter. Et minut 
senere slukkedes den anden også, og 20 se¬ 
kunder efter lyste den op igen, ved siden af den 
første, stadig forskudt i forhold til hinanden. Ly¬ 
sene var meget urolige, og vi opdagede at det 
skyldtes, at de bevægede sig, »fløj«. De kom 
næsten direkte mod os. Det gik meget lang¬ 
somt. Jeg turde ikke stå der mere, så vi gik ned 
af vejen, derfor så videsværre ikke, hvornår el¬ 
ler hvordan de forsvandt. Begge objekterne var 
forsvundet et par minutter senere, da jeg igen 
havde fået lidt mod og gik udenfor. 

Størrelsen var omtrent som en lillefingernegl 
målt i udstrakt arm; der var ingen lydeffekter 
knyttet til observationen. 

22. juli 1977, kl. 00,30 - 10-15 sekunder 
2650 Hvidovre 

Østnordøst 90° - Vestsydvest 40° 

Rapportøren fortæller: 

Torsdag aften eller rettere fredag nat gik jeg 
ude i min have og betragtede den fuldkommen 
stjerneklare nattehimmel. Pludselig kom 2 ufo- 



I 

Sjælland, 24. Juli 1977 


er til syne over hovedet på mig. De fløj side om 
side, idet de dog nærmede sig hinanden. Da de 
var meget tæt ved Ifinanden, fløj de fra hinan¬ 
den igen, idet de hver for sig beskrev den sam¬ 
me kurve, blot modsat. Igen nærmede de sig 
hinanden, og denne gang var de så tæt på hi¬ 
nanden, at det så ud som om de byttede pilads. 
Men jeg formoder, at de igen fløj fra hinanden, 
hvorefter de igen fløj side om side, og pludselig 
var de væk. 

Selve flugten virkede usikker, »svævende«. 
Lyset fra dem var noget sløret, »spøgelsesag¬ 
tigt«, men markerede dog kanterne skarpt. Far¬ 
ven antagelig rosa. Jeg forestiller mig, at det 
var rummet mellem 2 roterende skiver, der var 
oplyst. 

Desuden var der »noget« nedenunder, som 
var svagt belyst. 

De to fartøjer var nøjagtig ens, ens belyst, li¬ 
ge store og fløj lige hurtigt. Størrelsen var ca. 
3/4 af månens diameter. 

24. juli 1977, kl. 21.20 - 1 minut 
Hovedvej A 1, nær Ottestrup mellem 4200 Sla¬ 
gelse og 4180 Sorø 
Syd 25° - Nord 25° 


Rapportøren, der kom kørende fra færgen, op¬ 
dagede pludseligt et objekt, skråt til højre for 
hovedvejen omkring 7-8 km forude. Objektet 
fløj med jævn hastighed, det lyste stærkt gult 
og havde en lang grøn hale efter sig. Da rap¬ 
portøren var I bil, hørte han ikke, om objektet 
udsendte nogen form for lyd, og det forsvandt 
mod nord ved gradvis at blive mindre og min¬ 
dre. 

24. juli 1977, kl. 21.42-1 minut 
2970 Hørsholm 
Sydøst 25° - øst 35° 

Rapportøren beskriver et objekt, der på alle 
punkter: størrelse, farve osv. minder om objek¬ 
tet observeret på A 1 tidligere på aftenen. Om 
hændelsesforløbet fortæller han: 

Jeg kom kørende i bil og så med ét en lysen¬ 
de kugle med en lang grøn hale komme svæ¬ 
vende fra sydøst mod nord. Det forsvandt om 
bag nogle træer, og hvor det standsede, slukke¬ 
de halen. Lidt efter fløj det videre. Objektet steg 
svagt og forsvandt ind i skyerne mod øst. 

C.H. 

7. august 1977, kl. ca. 22.30 - 20 minutter 
Motorvejen A 3 nord for Niverød, 2990 Nivå 
Nord 25°-Sydøst 10° 

Observatøren kom sammen med sin veninde 
kørende i bil fra København mod Helsingør 
(Nygård) ad hovedvej A 3. På strækningen nord 
for Jægersborg får de i nordlig retning lavtover 
horisonten øje på et stillestående objekt, som 
fører hvidt, grønt og rødt lys. Efter at de har 
iagttaget det i nogle minutter, slukkes lyset 
pludseligt. Da de kl. 22.30 er nået forbi opkørs¬ 
len til Niverød (Vejenbrødvej går på en bro over 
motorvejen her), får de pludselig øje på et stil¬ 
lestående objekt ca. 25° oppe over motorve¬ 
jens venstre side. Objektet har et rundt rødt lys 
I midten og to mindre hvide lys, eet på hver si¬ 
de. Det røde lys beskrives som sløret og pulse¬ 
rer med ca. 2 sekunders mellemrum. De hvide 
lys er neonagtige og konstant lysende. Afstan¬ 
den mellem de to hvide lys anslås til at være ca. 
10 meter. Afstanden til objektet er ca. 300 me¬ 
ter. 

Da observatørerne får øje på objektet, kører 
de straks Ind i vejrabatten og standser, stopper 
motoren og slukker lygterne. Nogle sekunder 
efter sætter objektet I gang og bevæger sig 
med en hastighed på ca. 60 km/t ned mod bi¬ 
len. Objektets højde er til sidst kun ca. 25 meter 
over kørebanen. 

Observatørerne bliver nu grebet af panik og 
starter bilen for at komme væk, men bemærker 
nu, at bilens hastighed Ikke vil overstige 70 
km/t. - Observatørerne mener, at objektet har 
bevæget sig hen over bilen; for da de ser sig til¬ 
bage, kan de se det bag bilen og bemærker, at 
det røde lys nu er forsvundet, og at der i stedet 
er kommet flere hvide lys til syne. 

Nogen form for lyd høres ikke. 

Efter nogle minutters kørsel standser de igen 
og ser, at objektet langsomt fjerner sig i sydøst¬ 
lig retning mod Lave skov (mellem Nivå og Slet¬ 
ten). Inden objektet er tabt af syne, fortsætter 
de kørslen mod nord. 

X.P. 


7. august 1977, kl. 22.45 - 3 minutter 
Vejen mellem Buresø og 3550 Slangerup 
Nordvest 20° 

Rapportøren, hvis opmærksomhed blev fanget 
af et usædvanligt lys, fortæller følgende: 

Jeg kom kørende på knallert ad Skovvej lige 
før Slagslundevej. Ca. over Jørlunde så jeg to 


nedadlysende lyskegler, med en smal lysstribe, 
der forbandt disse. Da jeg kom ud på Slagslun- 
devej ca. ved Metalskolen, så jeg samme lys 
igen, i den samme position. Måske i 2 minutter. 



Jeg kiggede op igen, afstanden var ca. 500 
meter, lyset forandrede sig pludselig til et stort 
blåt lysglimt, og alt var væk. 

Rapportøren samt et vidne fortæller, at det 
vandrette lys havde en udstrækning på ca. en 
meter. Der hørtes ikke en lyd fra objektet under 
observationen. 

9. august 1977, kl. 21,05 - 5 minutter 
3060 Espergærde 
Syd 45° - Nord 15° 

Rapportøren fortæller følgende: 

Jeg sad og så fjernsyn sammen med fire an¬ 
dre, da jeg fik øje på en kraftigt lysende gen¬ 
stand, der kom direkte imod os. Pludselig stod 
den stille, og vi gik alle ud i haven. Genstanden 
skiftede farve fra gul til orangerød. Herefter gik 
lyset langsomt ud, men genstanden var stadig 
at se på himlen. Derefter gik den i en stille let vi¬ 
brerende bevægelse længere ned, hvorefter 

den langsomt forsvandt i retning mod Helsing¬ 
ør i en højde på ca. 200-300 meter. 

Rapportøren fortæller at lyset var meget 
stærkt, og da lyset gik ud, syntes objektet sort. 
Objektet var - målt mellem tommel- og pege¬ 
finger i udstrakt arm - som et nålehoved ved 
observationens start. Størrelsen voksede, såle¬ 
des at objektet på et tidspunkt var på størrelse 
med en femkrone, målt på samme måde som 
ovenfor angivet. 


23. august 1977, kl. 22.21 - 2 minutter 
4000 Roskilde 
Sydvest 30° 

Rapportøren, der bl. a. er leder i en ungdoms¬ 
klub i Roskilde, fortæller: 

Jeg kom cyklende fra Strandengen ind på 
stien foran Vikingeskibsmuseet, da jeg fik øje på 
et cigarformet objekt med farve som en orange 


flamme. Jeg cyklede langsomt videre, medens 
jeg hele tiden iagttog lyset. Da jeg kom til hav¬ 
nepladsen, som er uden lys, vendte objektet 
pludselig og fik en anden form. Jeg stod af cyk¬ 
len. Formen var lidt mindre end en fuldmåne, 
hatteformet, samme farve, dog rødligere i mid¬ 
ten, og med tydelige sølvagtige kanter. Objek¬ 
tet stod ubevægeligt et par sekunder og for¬ 
svandt så i løbet af 1-2 sekunder. Det så ud, som 
om det stod stille og blev mindre og mindre, 
indtil det var væk. Da jeg kom hjem, kiggede 
jeg på et kort over Roskilde og fandt frem til, at 
objektet havde stået 2-3 kilometer fra mig syd¬ 
vest for Roskilde ved motorvejsområdet. 

Dagen efter kommer to af rapportørens unge 
medlemmer fra Ungdomsklubben og fortæller 
om en oplevelse, de havde aftenen før ved 
22.15-22.30 tiden. Pigerne var meget oprevet 
og fortalte bl. a., at de, da de fik øje på objektet, 
blev så bange, at den ene sprang af cyklen og 
løb ind og gemte sig mellem nogle buske. In¬ 
gen af de tre rapportører fortæller om lydeffek¬ 
ter i forbindelse med objektet. 

C.H. 

Under denne rubrik bringer vi nyt 
og gammelt fra vore skandinaviske 
nabolande. Foruden rapporter vil 
vi med mellemrum bringe nyt om 
UFO-forskningen i disse lande. 


NORGE 

Tre rapporter fra Trysil og en fra Røros, fra 
samme vitnet: Hilde Bustad, som hadde disse 
observasjonene i tidsrommet: 31.01.69 til 
12.07.75. Intervjuer: Per Ottesen, NUFOC-øst. 

31. januar 1969: 

Klokken 17.00, får vitnet gjennom vinduet øye 
på et sigarformet fartøy som dukker over sko¬ 
gen i nordvest. Hun sprang ut for å se bedre, og 
da passerte fartøyet rett over henne. Det var da 
så nært - ca. 200 meter - at det virket som om 
det dekket hele himmelen. 

Fartøyet var tydelig avlangt, ca. 100 meter, 



men hadde butte ender og var tykkere på mid¬ 
ten. Der var en tydelig skillelinje langs med 
kroppen, og undersiden var kraftig rød (glø¬ 
dende), mens overdelen var mere rødbrun. 

Fartøyet hadde ingen vinduer eller utstikken- 
de antenner. Det forsvant i stor hastighet med 
en svak susende lyd, mye hurtigere enn et jet¬ 
fly, og retningen var sørover mot svenskegren- 
sen. Det virket som fartøyet steg hele tiden og 
ble tilslutt sett som en smal rød stripe i det fjer¬ 
ne. Obs.tid: ett minutt. Det var letskyet og svak « 
vind,-7° C. 

25. marts 1969: 

• 

Klokken er 21.00, og vårt vitne ser gjennom vin¬ 
duet i øst, et rundt lysende objekt med blågrå 
korona og en skarp lang ildtunge rett ned mot 
jorden. Ildtungen var avgrenset med skarpe 
kanter på sidene slik at det lignet en omvendt 
kjegle. Varmen nådde ikke ned mot bakken, 
men løsteseg opp etterhvert. 

Etter dette aksellererte objektet (som til nå 
hadde stått helt i ro) voldsomt og forsvant i kol- 
losal hastighet i sør-østlig retning inn over Sve¬ 
rige. Det siste som var synlig var koronaen som 
ble sett som en blå ring. Objektets diameter 
anslås til 40-50 meter og avstand fra vitnet: ca. 

5000 meter. 

Obs.tid: 5 minutter, klarvær, mørkt m/måne 
til høyre for vitnet. Ti-femten minusgrader. 

5. oktober 1973: 

Vitnetstod ved det åpne vinduet klokken 11.30, 
da hun la merke til at det likesom i puljer kom 
dalende lange tynne tråder ned fra himmelen. 
Disse sølvaktige trådene, nesten tynne som 
spindelvev, hang seg opp i kraftledninger og i 
furuskogen omkring. 

Mens hun holdt øye med dette fenomenet, 
kom det først et hvit kule sakte dalende som et 
stort egg innimellom alt spindelvevet. Denne 
syntes å »lande« ved uthuset. Da også en egg- 
lignende sort kule sammen med en pulje av 
»spindelvev« kom dalende sakte på samme 
måte, sprang vitnet ut, men kulene var ikke å 
finne selv om hun er helt sikker på at de »tok 
bakken«. Der var heller ikke noe spor etter 
dem. 



T o like store »egg«. 
Det ene hvitt, 
det andre sort. 

»Vanlige«farger, 

ø ikke blanke 

+T* eller lysende. 


»Spindelvevet« (englehår? red,) som hopet 
seg opp i store mengder hang på ledninger og 
træer hele dagen, men det kom ikke mere av 
»stoffet« etter at den svarte kulen hadde »lan¬ 
det«. 

Kulene menes å ha målt ca. 10 cm i diameter 
og avstand fra vitnet var ca. 35 meter. Obs.tid: 
hele ettermiddagen. Svak vind, klarvær og 20 
plussgrader. 


12. juli 1975: Røros. 

Klokken var 13.30, og vitnet så det røde objek¬ 
tet kom svevende langs snaufjellet og fulgte 
dette ned mot skoggrensen. Tenkte først det 
var et fly eller helikopter, men så at dette ikke 
var tilfellet da objektet var helt rundt og glatt 
med signalrød farge. Det steg så rett opp igjen, 
nesten til toppen av f jellet og kom så sakte ned 
igjen. 


Dette gjentok seg 4-5 ganger, men da det si¬ 
ste gang gikk ned i skogen, gikk vitnet fra ste¬ 
det. 

Hun trodde lenge at det kunne ha vært en 
ballong som hadde et militært formål, men har 
siden funnet ut at dette umulig kan stemme. 

Hennes inntrykk av hendeisen var at det hele 
var en handling for å gjøre seg bemerket, og at 
»noen« ønsket kontakt. Hvorfor hun fikk denne 
bestemte og sterke følelsen, vet hun ikke, men 
hun er fortsatt helt sikker på at det lå en be¬ 
stemt mening bak manøvren. Obs.tid: 30 mi¬ 
nutter, og solen stod bak vitnet. Det var vindstil¬ 
le og 18 plussgrader. Objektets størrelse anslås 
til 5 m i diameter. 

Avstand fra vitnet: ca. 3000 m. 

22. november 1975: 

SOGN OG FJORDANE 

Vitnet kommer kjørende langs veien mellom 
Utvik og Byrkjelo kl. 04.00 om morgenen i fint 
klarvær, da han i øvre kant av frontruten får øye 
på et hvitgult avlangt objekt, som syntes å følge 
bilen i samme hastighet som denne. 

Objektet var sterkt lysende med en gulaktig 
korona, og det fulgte bilen, mens han kjørte 
over Utvikfjellet. Han fikk øye på det i en av de 
første svingene opp for Utvik, og kunne hele ti¬ 
den se objektet gjennom frontruten, selv når 
han kjørte gjennom svingene. 

Objektet var vekslende drivende hvitt og gul¬ 
aktig. Fargen var sterkest i midten. Koronaen 
var tydelig og den var mere kremgul enn »gjen- 
standen« inni. Denne gjenstanden var også ty¬ 
delig avtegnet, fargen var litt blåaktig til tider. 

Han stoppet flere ganger og gikk ut av bilen. 
Det var ingen lyd å høre, og den stod stille over 
bilen når denne stod stille. Da gjenstanden 
forsvant for ham bak et fjell i Våtedalen, etter at 

han hadde passert Byrkjelo, ble det tydelig 
mørkere. Bilmotoren gikk hele tiden normalt, 
lyset fra gjenstanden dannet en avgrenset lys- 
kjegle med en diameter på ca. 100 meter på 
bakken. 

NUFOC-vest/L . S. Flå ta. 

Finn W. Kalvik. 


FINLAND: 


Repræsentanter for Ufo-Sveriges Cen¬ 
tralgruppe mødtes d. 13. juli 1977 med 
repræsentanter fra Finland. Mødet resul¬ 
terede bl. a. en større artikel, som bliver 
bragt i UFO-Information nr. 6/77. Det ef¬ 
terfølgende er uddrag fra artiklen. 

Suomen Ufotutkijat ry (Finske ufologers organi¬ 
sation) stiftedes i 1973 og har på nuværende 
tidspunkt ca. 35 medlemmer. Organisationen 
består af en bestyrelse på 12 personer, der ved 
et årsmøde vælges af og imellem de 35 med¬ 
lemmer. Bestyrelsen har forskellige opgaver, 
bl. a. har man en udenrigskorrespondent (llkka 
Serra), arkivchef, feltforskningschef, special¬ 
forskningschef samt en chef for filosofiske 
spørgsmål (! - red.). 

I organisationens arkiver findes der i dag 
over 3000 rapporter indsamlet af finske ufolo¬ 
ger siden 1950. Suomen Ufotutkijat ry har sit 
eget spørgeskema, og har i dag 44 personer 
tilknyttet organisationen som feltforskere (rap¬ 
portoptagere). Disse har en relativ god spred¬ 
ning over hele landet. Oplysninger om iagttagne 
luftfænomener får man Ind dels gennem pres¬ 
seklip og dels ved, at folk direkte tager kontakt 
med organisationens medlemmer. 

Organisationen har Ikke et tidsskrift, der In¬ 
formerer om ufo-sagen til offentligheden. I ste¬ 
det distribueres et 10-15 siders duplikeret hæf¬ 
te en gang I kvartalet til medlemmerne. Dette 
hæfte sendes bl. a. til pressen og Finlands ra¬ 
dio. Endvidere findes der I Finland et tidsskrift, 
der hedder ULTRA. Det har et oplag på 8000 
eksemplarer, minder en del om det svenske 
Sdkaren og domineres tekstmæssigt af emner 
som yoga, parapsykologi, mysticisme etc. Ind¬ 
slag af ufo-materiale er minimalt. Dette skyldes 
at tidsskriftet drives som et aktieselskab, og de 
Interessegrupper, der har de største aktiepo¬ 


ster, bestemmer hvad der skal publiceres. De 
ufo-interesserede udgør kun en minoritet i det¬ 
te selskab og har således svært ved at gøre sig 
gældende. At tidsskriftets redaktør, Tapani Ku- 
nlngas, samtidig er formand for Suomen Ufo¬ 
tutkijat ry, hjælper Ikke. 

Tidligere fandtes der et rent ufo-tidsskrift der 
hed UFO-Aika (UFO-tid), og man trykkede i be¬ 
gyndelsen af 1970 helt op til 25.000 eksempla¬ 
rer. Dette var dog at tage munden for fuld, ef¬ 
terspørgselen modsvarede ikke forventninger¬ 
ne - skønt tidsskriftet distribueredes over hele 
landet gennem et bureau. UFO-Aika blev udgi¬ 
vet af et tidsskriftsforlag, der ønskede at se re¬ 
sultater I form af profit, hvorfor UFO-Aika gik 
ind. Samme forlag fortsatte med et nyt tidsskrift 
ULTRA, der havde et bredere indhold, for på 
den måde, at nå ud til andre interessegrupper. 
Trods dette forsøg gik ULTRA ind. Det nuvæ¬ 
rende ULTRA er en rekonstruktion af det tidli¬ 
gere tidsskrift, det udgives nu af forskellige in¬ 
teressegrupper og enkeltpersoner, der har 
købt aktier i forlaget. ULTRA distribueres over 
hele landet og kan købes I løsnumre i kiosker 
og lignende. Udadrettet virksomhed arrange¬ 
res ikke længere. 



Fra mødet I Finland ses fra venstre: Elektroin¬ 
geniør Mlkko Toivola, formand for Turun UFO 
ry (Abo UFO-forenlng). Reijo Aaltonen. Reijo 
Sidgren, tidligere redaktør og udgiver af »Hu¬ 
manolden maallma«. Thorvald Bert hel sen, for¬ 
mand tor UFO-Sverige. Pentti Wirta, sekretær 
for Turun UFO ry. Arnold Micklin og Aaro Laine 
formand tor Enkdpings UFO-forenlng (Sveri¬ 
ge). Foto: Karl-Olov Pettersson, UFO-Sverlge. 

I Finland findes der i dag ca. 10 ufo-grupper 
(foreninger), hvilket er en klar tilbagegang fra 
begyndelsen af 70, da tallet var over 20. Samar¬ 
bejdet mellem de tilbageblevne går dårligt, og 
de fører en hensygnende tilværelse som små 
diskussionsklubber. 

Siden 1973 er der ikke blevet arrangeret of¬ 
fentlige møder. Tidligere havde man f. eks. ufo¬ 
seminarer, og frem til 1973 afvikledes der 5 i 
alt. De to sidste arrangeredes i Åbo af ufo¬ 
foreningen der. Ved det sidste seminar var f. 
eks. UFO-Sveriges tidligere formand Carl-Axel 
Jonzon blandt foredragsholderne. 

Åbo-foreningen bestod da af 15 medlemmer, 
og de magtede ikke økonomisk et tredje semi¬ 
nar. Selv om der kom næsten 500 deltagere til 
arrangementerne, havde man tab på dem, og 
der var ikke andre grupper, der ønskede at 
fortsætte som arrangør. Motiveringen for at 
stoppe disse positive møder var dog ikke øko¬ 
nomiske - man kunne have forhøjet deltager¬ 
prisen - nej, det var for besværligt at arrangere 
dem! 

Deltagerne i mødet med UFO-Sverige mente, 
at der er stor interesse for ufo-sagen, og det 
blev diskuteret, hvordan man evt. kunne tage 
disse seminarer op igen. Et af problemerne er, 
at der findes så få ufologer i Finland, og de, 
der er, er spredt over hele landet. Samarbejdet 
fungerer som tidligere nævnt dårligt, og ingen 
har initiativ nok til at forsøge at arrangere mø¬ 
der el. lign. Der startes heller ikke nye grupper, 
som måske kunne tænkes senere at give sig i 
kast med en sådan opgave. 

Der arrangeres dog noget, der kaldes UL- 
TRAdagene. Disse arrangeres af tidsskriftet af 
samme navn. Det er en uges sammenkomst 
med foredrag over et emne foreslået af tids¬ 
skriftet. I år bliver der et foredrag om ufoer. 

Tapani Kuningas var forhindret i at deltage i 
mødet, og Mikko Toivola repræsenterede der¬ 
for Sumen Ufotutkijat ry, idet han er bestyrel¬ 
sesmedlem. 

Reijo Sjdgren, deltager i mødet, udtalte, at 
samarbejdet er dårligt mellem foreninger og 
ufologer, samtidigt med at der forekommer en 
del indbyrdes stridigheder. Dette har ført til, at 
Sjdgren for fire år siden ophørte med at være 
aktiv inden for finsk ufologi, da det var umuligt 
at arbejde meningsfyldt under de forhold. Tidli¬ 
gere havde han på eget initiativ udgivet et du¬ 
plikeret tidsskrift »Humanoiden maailma« med 


et oplag på 1.000 eks. Sjdgren fortalte at han 
havde haft et udlæg på mere end 50.000 kr. og 
mistet dem i sin tid som aktiv ufolog. I sin aktive 
periode havde han kontakt med ufoforskere og 
videnskabsmænd over hele verden - kontakter, 
som stadig fungerer og kan aktiveres. 

Arnold Micklin var vært ved mødet. Til daglig 
er han reklamemand og har derfor flair for PR. 
Han havde bl. a. arrangeret en pressekonferen¬ 
ce, der gennemførtes om eftermiddagen ved 
hjælp af tolk. Pressen var bl. a. repræsenteret 
af Turun Sanomat, der har et oplag på over 
100.000 eks. Den svensksprogede lokalradio 
fra Ekenås interviewede deltagerne. 

C. tf. 

Med disse indlæg fra 2 af SUFOI-repræsentantskabets medlemmer vil vi gerne op¬ 
fordre til debat. Vi har en kraftig fornemmelse af, at der rundt om i landet sidder læ¬ 
sere med spændende teorier og tanker, som de bare ikke rigtig har mod på at kom¬ 
me frem med - måske fordi de føler, at de ikke rigtig er »færdige« eller »helstøbte« 
nok. Men teorier behøver absolut ikke at være »færdige« (og hvor mange er det?) 
for at kunne inspirere andre. Og der er ikke spor i vejen for, at en eventuel offentlig¬ 
gørelse i UFO-NYT kan ske under pseudonym eller mærke. Derfor - kom med jeres 
bidrag til debatten! red. 

Strøtanker i et jubilæumsår... 

af Kai E. Møller 


Ufoer - sagens kerne. - Og hvilken sag! Man så 
dem i fortiden, man ser dem nu - og de vil sik¬ 
kert eksistere ud i fremtiden. Rumskibe, uiden¬ 
tificerede flyvende objekter og tidsmaskiner, jo 
- vi har det hele. Før kunne der ikke eksistere 
liv andre steder end på Jorden. Siden var det 
muligt alligevel, men besøg fra andre planeter 
blev det ikke til, da afstandene var alt for store, 
til at noget i den retning kunne tænkes. Og 
sidste: Det kan alligevel lade sig gøre at rejse 
fra een planet til en anden, blot er de økonomi¬ 
ske vanskeligheder så store på andre plane¬ 
ter, at det ikke kan betale sig at opsøge Jor¬ 
den og få en eventuel handel sat i gang. 

Sideløbende med dette ubegrundede vrøvl 
har en ny religion set dagens lys. Man vil dog 
ikke indrømme det åbenlyst, men tilhængere er 
der nok af. Man tror, de ting der savner en ac¬ 
ceptabel arkæologisk forklaring - fortidens gå¬ 
der - vil med lidt fantasi blive vor fremtids vir¬ 
kelighed. 

De gamle ægyptere havde el-værker - og 
Moses var deres repræsentant, indtil han rejste 
til Gudernes land p.g.a. alderdom. Følgelig har 
man fundet malerier med 60 Watts pærer og en 
næsten intakt Bosch boremaskine. Andre ste¬ 
der har man fundet stenstøtter med spor fra en 
fræser (drejebænksarbejde). 

Eller man kan bruge Tula-skriften og Popol 
Vuh til at bevise, at Guderne - eller var det in- 
terplanetariske astronauter? - har levet blandt 
vore forfædre. Og dette selv om der er tvivl om 
Popol Vuh er et »originalt« værk, eller om spa¬ 
niolerne har pyntet skriften lidt ved at føje lidt 
bibelsk stof til, blot tilpasset egnen og egnens 
navne. (Den er iøvrigt oversat til dansk og kan 
lånes på bibliotekerne). 

Erich von Dåniken har arbejdet på dette om¬ 
råde gennem en årrække og var nok den per¬ 
son, der fik sat nytænkningen i gang for alvor. 


Ting og sager der før blev tilskrevet en Gud, får 
de fremmede rumrejsende nu skyld for. Gad 
nok vide hvad de selv siger til det. Eller er det 
måske derfor de nu har trukket sig lidt tilbage 
for at lade vores udvikling passe sig selv? Det 
må ikke være sjovt at være skyld i al landet 
ulykke. 

Men hvad grunden ellers så er, så er jeg selv 
tilhænger af en del af disse nye teorier - måske 
fordi jeg er født som en tvillingbror til de flyven¬ 
de tallerkener i 1947 - et jubilæumsår på 30. Og 
hvad har vi så lært i den tid? Fænomenet ufo 
eksisterer stadig, og vi er ikke blevet klogere. 
Ikke desto mindre går der stadig fanatikere 
rundt, der selv mener at kende hele sandheden 
omkring fænomenet. I UFO-NYT ser vi i hvert 
eneste nummer et par sider med danske rap¬ 
porter, en del med ill., og ganske få med foto¬ 
grafier. Kan så mange mennesker over hele 
landet tage fejl af naturlige fænomener? Hvor 
meget af det er synsbedrag af kendte ting? 
Hvor mange rapporter er der lagt en smule til? 
Og i hvor mange tilfælde har den person, der 
optager rapporter, lagt ordet »i munden« på 
øjenvidnet? Alt dette er noget vi endnu ingen 
kontrol har med. Vi kan kun tro på, at det, vi får 
at vide, ikke er fup og svindel - eller vi kan lade 
være. Det er endnu kun et spørgsmål om at tro, 
da vi ikke har midler til virkelig effektive under¬ 
søgelser, der samtidig er forbundet med udgif¬ 
ter vi ikke kan eksistere med. 

Der bliver ofte spurgt om, hvorfor ufoerne, 
hvis det er rumskibe, ikke optager en effektiv 
kontakt med os. Ja, det må vi nok hellere spør¬ 
ge ufonauterne om. Eller vi kan vende spørgs¬ 
målet i den modsatte retning. De nok mest tro¬ 
værdige (i gåseøjne) ufoer er set på radar. 
Hvorfor søger vi så ikke at få en kontakt med 
disse? Det kan ikke lade sig gøre? Jovist, 
spørgsmålet er blot hvordan, men da det endnu 

ikke er forsøgt, er alle muligheder åbne. Får en 
observatør øje på en »engel«, er dét mere inter¬ 
essant end at forsøge at gøre noget ved det. 
Privatpersoner, der får en visuel kontakt, kom¬ 
mer ofte i det dilemma, at selv om man fortæl¬ 
ler om observationen til en offentlighed, sidder 
der en indeklemt frygt for, at den pågældendes 
navn på et eller andet tidspunkt også bliver of¬ 
fentliggjort. Der findes nogle der påstår, at den 
tid er man da heldigvis ovre; men det er nu ikke 
helt tilfældet. Der findes endnu mange, der er 
bange for at blive gjort til grin p.g.a. det sete. 

Det er en helt anden holdning man har over¬ 
for ufoer i dag, end tilfældet var i antikkens ver¬ 


den. Dengang var man næsten profet, når man 
havde talt med Guderne. Dengang frygtede 
man ikke sine medmennesker, men dem der 
havde magten. Stik modsat det der sker i dag. 
Man er bange for om naboerne vil sige: »Ham 
inde ved siden af - det er ham der ser ufoer«. 
Man oplever ofte at øjenvidner kommer ud for 
et ubevidst psykologisk pres, men det er svært 
at lave noget ved den slags ting. Man kan kun 
håbe, at de pågældende har tillid til SUFOI og 
dem, der repræsenterer dette organ. En tillid, 
der måske en dag bidrager til opklaringen om¬ 
kring problemfødselsdagsbarnet. 


Vor holdning til UFO-problemet... 

af H. Ervig 


For at forebygge misforståelser i det følgende 
vil jeg først præcisere emnets genstand: 

Ved et ufo forstår jeg (i kort formulering:) et 
uidentificeret flyvende objekt eller lys, hvis væ¬ 
sentligste kendetegn er, at det selv efter en nø¬ 
je undersøgelse, foretaget af kompetente for¬ 
skere, ikke kan forklares som værende et kendt 
naturligt fænomen. 

Denne definition udelukker den store mæng¬ 
de indberettede observationer, der ved nøjere 
undersøgelse viser sig at være eller kan forkla¬ 
res som misfortolkning af naturlige ting. 

Desuden bør det understreges, at ufoer ikke 
nødvendigvis er udenjordiske rumskibe. »Rum¬ 
skibshypotesen« er blot en af de mange teorier 
om ufo-fænomenernes art. 

Hvis man vil skaffe sig et reelt syn på ufo¬ 
problemet og ikke bare benytte det som stimu¬ 
lans for sine eventuelle religiøse eller okkulte 
tilbøjeligheder, må man gøre emnet til gen¬ 
stand for et dyberegående studium, bl. a. med 
henblik på at finde et balancepunkt mellem de 
mange synspunkter og de mere eller mindre 
begrundede antagelser. Men eftersom fæno¬ 
menerne endnu er uopklarede, bør dette ba¬ 
lancepunkt være særdeles rummeligt, og per¬ 
sonen bag det bør være tolerant over for de 
mange teorier, i hvert fald så længe disse er ud¬ 
tryk for ærlig søgen efter gådens løsning. 

Men i hvor høj grad er vor almindelige hold¬ 
ning til ufo-problemet etisk videnskabeligt præ¬ 
get? Svaret er ikke opmuntrende. 


»Erwin Schrddinger, dr. phil. og pioner inden 
for kvantemekanik, skrev i sin bog, »Nature and 
the Greeks«: Det første man må kræve af en 
forsker er, at han er nysgerrig. Han må være i 
stand til at blive forbavset og må være ivrig ef¬ 
ter at udforske«, og den nu 68-årige astronom, 
prof. dr. J. Allen Hynek fra Northwestern Uni- 
versity, Evanston, Illinois, U.S.A., har i sin bog, 
»UFO-Dokumenteret« (Skandinavisk UFO Infor¬ 
mation, SUFOI, Strubes Forlag 1974), fortsat 
Schrddingers betragtninger med: 

»Den videnskabelige verden har sandelig ik¬ 
ke været ivrig efter at udforske med hensyn til 
ufo-fænomenet og har ikke udtrykt nogen tilbø¬ 
jelighed til forbavselse. Den næsten eneråden¬ 
de holdning hos videnskaben har været de¬ 
monstrativ negativ. Det synes som om reaktio¬ 
nen i sandhed har stået i et ganske urimeligt 
forhold til stimulus. Den følelsesmæssigt lade¬ 
de, i høj grad overdrevne reaktion, videnskabs¬ 
mandene almindeligvis har udvist, så snart 
ufoer kom på tale, kunne have betydelig inter¬ 
esse for psykologer. Hyppigt har reaktionen 
lignet det, der sker, når en gruppe børn iagtta¬ 
ger en filmscene, hvori der forekommer særlig 
ømhed eller patos, som de ikke er gamle nok til 
at se: Man fniser og vrider sig som forsvar mod 
noget, man endnu ikke kan forstå. Det fore¬ 
kommer mig, at sådanne reaktioner hos modne 
forskere udtrykker mere end medlidenhed med 
de uoplyste. Måske er det udtryk for dybtlig¬ 
gende usikkerhed og frygt.« 

Bliver ordet »videnskabsetik« kun taget frem 
af mølposen ved festlige lejligheder? Hvorfor 
anvender »man« ikke den videnskabelige me¬ 
todes upersonlige og upartiske logik i forbin¬ 
delse med ufo-problemet? 

Jeg skal ikke her komme ind på den langvari¬ 
ge og uværdige mishandling, ufo-problemet 
har været genstand for de sidste tredive år, for¬ 
øvet af videnskabsmænd, myndigheder, mas¬ 
semedier og forfattere, der lod sig lede af uved¬ 
kommende motiver som brødnid, ambitioner, 
angst for latterliggørelse m.m., og som ikke føl¬ 
te sig moralsk forpligtede over for begreber 
som videnskabelig etik og forskningsmetodik. 
Den side af ufo-sagen er en lang og trist histo¬ 
rie. 

Dermed være ikke sagt, at en sådan for¬ 
vrængning af videnskabelighed og saglighed er 
absolut destruktiv. Hvis man har en kritisk ind¬ 
stilling, en god portion skepsis og sund fornuft, 
har man mulighed for at udskille »støjen« fra 
den foreliggende mængde forvirrende materia¬ 
le, og netop derved kan man udvikle sin døm¬ 
mekraft og få dybere indsigt; men samtidig kan 
det virke nedbrydende på tilliden til visse per¬ 
soner, som ifølge uddannelse og embede an¬ 
stændigvis ikke burde fremkomme offentligt 
med tendentiøse udtalelser om noget, de må¬ 
ske desuden ikke har tilstrækkelig indsigt i. 

Enhver har lov til at have sin mening om et 
bestemt problem; men når videnskabsmanden, 
embedsmanden m. fl. udtaler sig i embeds 
medfør, burde det ske under iagttagelse af sag¬ 
lighed og redelighed. Forsyndelse mod denne 
etik blev begået i fortiden og bliver stadig begå¬ 
et; måske er den accepteret som et tilladeligt 
fænomen i visse kredse? Det er desværre in¬ 
gen sjældenhed, at veluddannede specialister, 
embedsmænd på høje poster, m. fl. afslører 
uvidenhed, forstokkethed og uansvarlighed, 
når de udtaler sig om ufo-problemet, og at man 
netop dér, hvor man skulle kunne forvente er¬ 
kendelse og vidt udsyn mod fjerne horisonter, 
finder det modsatte. En sådan holdning kan 
man møde såvel i udlandet som herhjemme. 

Som en slags undskyldning for sådan uvi¬ 
denskabelig »videnskabelighed« har man må¬ 
ske tidligere med nogen ret kunnet bruge den 
påstand, at man på det officielle plan ønskede 
at berolige borgerne: »I kan roligt lægge jer til 
at sove, myndighederne har alt under kontrol!« 
Uro i samfundet er uønsket af magthaverne. 


Det kunne skabe ængstelse og mistillid, hvis 
magthaverne blev nødt til at indrømme, at de 
faktisk er ude af stand til at skaffe viden om ufo¬ 
ernes art og oprindelse samt mulige farlighed, 
og at magthaverne i øvrigt står helt magtesløse 
over for dem. Og det kunne være temmelig pin¬ 
ligt for forsvarsmagten at måtte officielt erken¬ 
de sin hjælpeløshed med hensyn til at kontrol¬ 
lere luftrummet over det nationale territorium. 
»Der er ingen grund til at spekulere på ufoer¬ 
ne,« siger det danske luftvåben, »for de danske 
militære radarskærme har aldrig pejlet et ufo.« 
Rundt om i verden indfanger militære og civile 
radaranlæg ufoer på deres skærme; i nogle 
lande indrømmer man det, i andre benægter 
man det. Og ufoerne fortsætter deres mærkeli¬ 
ge manøvrer i luftrummet over vort land, tilsy¬ 
neladende ubekymrede for, hvad luftvåbenets 
chefer mener og siger. Hvis en eskadrille ufoer 
kunne blive årsag til, at »nogen« trykkede på 
den røde knap, der øjeblikkeligt ville sætte det 
store krigsmaskineri i gang, burde ufo¬ 
problemet ellers nok have forsvarsmagtens be¬ 
vågenhed. 

En anden mulig forklaring på myndigheder¬ 
nes og videnskabsmændenes endnu ofte afvi¬ 
sende holdning til ufo-problemet kunne være 
det faktum, at det særdeles sejlivede ufo¬ 
problem har rystet »de lærdes establishment«, 
der i bevidstheden om, at alt nu er fuldkom¬ 
ment, ikke vil tolerere ændring af de »vedtag¬ 
ne« fysiske love eller anden grundlæggende vi¬ 
den, og som i selvtilfreds uvidenhed derved af¬ 
viser mulige nye empiriske observationer, der 
kunne indebære et betydningsfuldt, ja, måske 
revolutionerende nyt skridt i den videnskabeli¬ 
ge udvikling. 

Hvor uvidenskabelig en sådan holdning end 
er, er den psykolosk forståelig: Når de lærde 
efter århundreders arbejde, tårer og barselveer 
har bragt det barn til verden, man kunne kalde 
»nutidens fuldkomne sæt naturlove«, ja, så er 
det forståeligt, hvis disse lærde via moderin¬ 
stinkt forsvarer barnet mod angreb; og hvis 
dette angreb er repræsenteret ved hårde facts, 
kunne de lærde falde for fristelsen til at »smutte 
udenom« ved at benægte fakta i stedet for på 
videnskabelig vis at forsøge at finde ud af, hvad 
der måtte være forkert ved deres etablerede vi¬ 
den. 

Altså, man vender op og ned på begreberne: 
Findes de videnskabeligt accepterede naturlo- 

ve utilstrækkelige til at forklare kendsgernin¬ 
gerne, så benægter man bare kendsgerninger¬ 
ne. Problemet løst! 

Denne taktik er blevet flittigt anvendt mod 
ufo-sagen; men det er blevet risikabelt at fort¬ 
sætte ad denne bortforklaringernes vej, efter¬ 
hånden som det almindelige kendskab til ufo¬ 
fænomenerne udbredes mere og mere. Mistil¬ 
lid kan nedbryde de politiske, de videnskabeli¬ 
ge og de religiøse topfigurers piedestaler. Mis¬ 
tillid kan osse give yderligere næring til den i 
øvrigt grundløse mistanke, at autoriteternes 
ufo-bortforklaringer er et jerntæppe, der har til 
formål at skjule »sandheden om ufoerne« for 
borgerne. Slip den mistanke og vær forvisset 
om, at der bag det jerntæppe ikke skjuler sig 
noget som helst af interesse! 

Når vi ser tilbage mod tidligere århundreders 
uvidenhed, sker det undertiden med et medli¬ 
dende, bedrevidende smil: »Tænk, hvor de dog 
var tilbagestående dengang.« Vi mangler så 
blot at forestille os, hvordan vore efterkommere 
vil smile og ryste på hovedet ad os og vor man¬ 
gelfulde viden år 1977 e.K. 

Vi er så stolte af vor nutidige høje videnska¬ 
belige standard, særlig på det teknologiske 
område; men det er forkert og naivt at indbilde 
sig, at vi nu har nået vejs ende. Er vi i virkelig¬ 
heden lige så snæversynede og ubeskriveligt 
selvglade som vore forfædre, der til enhver tid 
troede at befinde sig på kundskabsstigens 
øverste trin? Er sandheden i virkeligheden den, 
at vi udviklingsmæssigt i videnskabelig og tek¬ 
nologisk henseende i dag endnu står på et af 
de nederste trin af en meget lang stige? Hvor 
mange gange har mennesket måttet ændre sit 
verdensbillede? Hvor mange gange endnu vil 
mennesket blive nødt til at ændre det? 

Mange gange i historiens løb er der frem¬ 
kommet ny viden, der af den officielle viden¬ 
skab først blev betegnet som umulig og vanvit¬ 
tig for senere at blive accepteret af den. En så¬ 
dan holdning virker bremsende eller lammen- 
de på fremskridtet. Men underligt nok har den¬ 
ne forgængernes »rammen ved siden af« sjæl¬ 
dent ført til, at den efterfølgende generation af 
lærde opførte sig mindre selvsikre. Sådan er 
det osse i vore dage. 

Omkring år 1800 blev eksistensen af meteo¬ 
ritter benægtet af de mest fremtrædende vi- 
denskabsmænd på trods af menigmands utalli¬ 
ge observationer og på trodsaf, at man på mu¬ 
seer opbevarede resterne efter 35 meteoritfald. 


Atter og atter blev kompetente observatører, 
som forsøgte at gøre deres fund til genstand for 
videnskabelig opmærksomhed, afvist af autori¬ 
teterne, der var dygtige udi bortforklaringer. 
Presset fra de mange rapportører og enkelte vi- 
denskabsmænd bevirkede dog i tidens løb, at 
emnet gradvis blev respektabelt, hvorved end¬ 
nu flere mennesker turde melde sig og berette 
om deres observationer. Videnskabsmændene 
blev endelig overbevist ved meteoritfænome¬ 
nets store gennembrud i 1803, da der ved 
landsbyen L’Aigle i Frankrig faldt flere tusinde 
sten. 

Dette er et af de mange eksempler fra forti¬ 
den på, hvordan videnskaben kommer halten¬ 
de bagefter og nødtvungen må bøje sig for 
kendsgerningerne. »Der kan ikke falde sten 
ned fra himlen,« sagde de lærde dengang, 
endskønt der var faldet sten ned fra himlen 
igennem millioner af år. »De fysiske love kan ik¬ 
ke brydes af ufoer, og på grund af afstandene i 
universet kan udenjordiske rumskibe ikke be¬ 
søge os,« siger de kloge i dag. Ufoerne er tilsy¬ 
neladende uinteresserede i vores mening om 
dem; de er her, og de gør stadig de ting, de ef¬ 
ter sigende ikke kan. 

Hvis videnskab altid var videnskab, burde 
man kunne forvente, at dens udøvere åbent og 
ærligt stod frem og sagde dét, vi andre allerede 
tror at vide, nemlig at videnskabsmændenes vi¬ 
den endnu er alt for begrænset til at give en 
plausibel forklaring på ufo-fænomenerne, og at 
alle muligheder derfor må holdes åbne. 

Mikkel Borgen har i en artikel, der findes 
gengivet i Skandinavisk UFO Informations tids¬ 
skrift UFO-NYT nr. 3/1977, påtaget sig den van¬ 
skelige opgave at sandsynliggøre, at ufoer ikke 
kan være udenjordiske rumskibe (hvad de jo 
muligvis heller ikke er!), idet han vurderer 
problemet ud fra NUTIDIG viden, der muligvis 
er uegnet til det formål. Mikkel Borgen har fore¬ 
taget en udregning, hvorefter det ville tage de 
os nærmest boende mulige intelligensvæsener 
omkring 4000 år at komme hertil ved en bevæ¬ 
gelseshastighed gennem rummet af 300 km i 
sekundet. Endvidere fortæller forfatteren, at 
rumrejse med hastighed i nærheden af lysets 
næppe vil være gennemførlig på grund af rum¬ 
partiklers enorme gennemslagskraft ved så høj 
hastighed. 

Dette regnestykke ser tilforladeligt ud og har 
sikkert virket overbevisende på nogle læsere. I 
virkeligheden fortæller regnestykket kun, at 

Tegnekunsten her på Jorden endnu er så uud¬ 
viklet, at den ikke kan bruges til at løse proble¬ 
merne omkring rumskibshypotesen. Om disse 
rumskibe (hvis de altså findes) kommer fra en 
planet 40 billioner km fra os eller 40 trilliarder 
km fra os, er dog sådan set ligegyldigt, hvis 
rumskibene i begge tilfælde er få timer eller få 
sekunder om at omplacere sig til vor atmosfæ¬ 
re. Mange ufo-observationers karakter tyder 
stærkt på, at ufoer er i stand til at demateriali¬ 
sere sig og materialisere sig. (Se fodnote). Jeg 
har været øjenvidne til det sidste fænomen. 

Det er muligt, at ufo-fænomenerne ikke kan 
forklares udelukkende fra et naturvidenskabe¬ 
ligt synspunkt, men at metafysikken må tages 
med ind i billedet; og det er muligt, at civilisatio¬ 
ner på andre planeter i det fysiske univers er i 
stand til at udnytte de love, der er knyttet til det 
andet univers, hvor begreber som rum og tid 
muligvis ikke eksisterer. 

Hvis Jorden virkelig får besøg af fremmede 
rumskibe, må der formentlig stå en meget højt 
udviklet civilisation bag, en civilisation, hvis 
kundskaber, egenskaber og præstationer in¬ 
gen Mikkel Borgen kan måle og beregne med 
alenstok, bismervægt eller kugleramme. Det 
ville måske endda være et spørgsmål, om men¬ 
nesket med sin hjernes nuværende ufuldstæn¬ 
dige udvikling overhovedet ville kunne fatte vir¬ 
keligheden om ufoernes art og oprindelse. 

I vor holdning til de mange gåder og fæno¬ 
mener, herunder ufo-fænomenerne, bør vi ikke 
glemme, at vor viden er en dråbe og vor uvi¬ 
denhed et hav. De mange gåder, der i dag ven¬ 
ter på videnskabelig løsning, kræver fantasi og 
dristighed i tænkning hos forskeren. Måske vil 
den mest absurde hypotese vise sig at indehol¬ 
de sandheden! 

Ligesom det var menigmand, der lidt efter 
lidt modnede tiden for videnskabens erkendel¬ 
se af meteoritternes eksistens, kan det i vor tid 
igen blive menigmand, der, støttet af private, 
seriøse ufo-interessegrupper, modner tiden for 
videnskabens interesse for ufo-problemet ved 
med tålmodighed og stædighed at banke på 
autoriteternes lukkede døre. 

H. Ervig 

(Fodnote:) 

Hidtil har mennesket i fysisk optagethed be¬ 
grænset sig til det »almindelige « hver dagsuni¬ 
vers, hvor vor forestillingsevne er afstemt af 
rum og tid. Da der imidlertid er gådefyldte fa¬ 


cetter af virkeligheden, som ikke kan anbringes 
i dette fysiske univers, må der nødvendigvis fin¬ 
des andre muligheder i det totale kosmos. Me¬ 
get kort fortalt er spørgsmålet nu, om det ligger 
inden for mulighedens grænser at overgå fra ét 
univers til et andet og tilbage igen fx ved den 
proces, der kaldes dematerialisation og materi¬ 
alisation (eller dimensionsændring)? Er en civi¬ 
lisation andetsteds i det fysiske univers i stand 
til at udføre en sådan proces? D.v.s. at de fx på 
deres hjemplanet formår at dematerialisere sig 
(overgå til et andet univers eller en anden di¬ 
mension) og materialisere sig når og hvor de 
måtte ønske det, fx i Jordens atmosfære. 


Fortæl venner og bekendte 
om UFO-NYT 

Jo flere abonnenter vi får, des mere UFO- 
forskning kan vi få i gang herhjemme. 

Alt SUFOI’s arbejde afhænger af frivillig, 
ulønnet indsats. 


VI KAN GODT BRUGE 
MANGE FLERE 

- aktive medarbejdere i SUFOI. 

Har I tid og lyst, så skriv til os (på postbox 
6, 2820 Gentofte) og fortæl lidt om jeres 
særlige interesser. 

På forhånd tak! 


OBS! 

Alle, der er interesseret i ufo-sagen og evt. 
ønsker at deltage i gruppemøder og diver¬ 
se gruppearbejder vedr. ufoer, kan hen¬ 
vende sig på følgende adr.: 

Keith Jan Calender 
Slotsgade 3 
6200 Åbenrå 
Povl Erik Heldt 
Kirkegårdsvej 3 
6300 Gråsten 

En menig soldats fortælling 

Inden for UFOIogien er der ved at være tradition for, at de mest sensationelle beret* 
ninger om kontakt og ture med »disse prægtige UFOnauter og deres flyvende maski¬ 
ner« kommer fra de amerikanske kontinenter. I de senere dr har vi mdske hørt flest 
fra USA - med bl. a. Betty og Barney Hiil-, Pascaguola- og Travis Walton-sagen 
som eksempler - men ogsd de sydamerikanske lande er godt med. 

»Skade at Amerika ligge skal så langt herfra«, må vi istemme, for alene på grund 
af afstanden har vi her i SU FOI meget ringe mulighed for at kunne kontrollere disse 
historier. Vi må derfor - som sædvanlig - anbefale, at de læses med velvillig skepsis 
indtil videre. Dette gælder også denne detaljerede redegørelse, der er så lang, at vi 
har måttet dele den. 2. del kommer i nr. 1/78. Men her er 1. del af: 

José Antonio da Silva’s utrolige eventyr 


1. Begivenheden 

1.1. Tilfangetagelsen af vidnet 

D. 3. maj 1969 om eftermiddagen forlod José 
Antdnio da Silva sit hjem, en beskeden bolig, 
som han deler med sin familie i rua Emidio Ger- 
mano, Villa Pompéia, Belo Horizonte i staten 
Minas Gerais, Brasilien, efter at han havde 
meddelt, at han agtede at tage ud at fiske. Ud 
over sit grej, som han havde i sin rygsæk, tog 
han med sig campingudstyr, rent undertøj, no¬ 
get konserves og et beløb på 35.100 cruzeiros. 
(svarende til 45-50 d.kr.). 

Man hørte intet til ham før den følgende lør¬ 
dag, 10. maj henimod 7.30, da han stod af på 
stationen i Belo Horizonte fra et tog der kom fra 
Pedro Novalasco i staten Espirito Santo, mere 
end 360 km derfra. 

På dette tidspunkt var José Antdnio da Silvas 
tøj i en ynkelig forfatning. På hovedet havde 
han en hue, som var lavet af en damestrømpe, 
og havde en pakke under armen. Det var på 
grund af denne pakke, at stationens sikkerhed¬ 
sagent kom hen til ham, for det skete ofte, at 
der blev stjålet kobbertråd langs denne linie. 

»Jeg har ikke mine identitetspapirer på mig, 
for dem har man frastjålet mig. Men jeg er sol¬ 
dat«, fortalte den unge mand. 

Han blev taget med ind i stationens ventesal, 
hvor indholdet af hans rygsæk blev undersøgt 
uden at bringe noget unormalt for dagen, og 
han præsenterede sig nu som ordonnans for 


major Célio Ferreira, den næstkommanderen¬ 
de for militærpolitiets gendarmeri-bataljon i 
staten Minas Gerais. Han afgav nu en forkla¬ 
ring, som først lød som det rene vanvid for de 
tilstedeværende ansatte; sikkerhedsagenten 
stillede flere og flere spørgsmål og gjorde flere 
og flere bemærkninger for at få ham til at mod¬ 
sige sig selv. Men det lykkedes ikke. 

Han besluttede så at hidkalde en reporter fra 
Radio Guarini, en lokal radiostation, og solda¬ 
tens beretning blev optaget. Omsider fik han 
lov til at vende tilbage til sin kaserne, men da 

major Célio Ferreira så den tilstand han be¬ 
fandt sig i, foretrak han at anbringe ham i isola¬ 
tion i sit eget hjem i 24 timer, før han sendte 
ham tilbage til hans familie, hvad der skete den 
11. maj om morgenen. 

Samme aften udspurgte de første interviewe¬ 
re fra CICOANI (den brasilianske ufo¬ 
organisation Centro de Investigacao Civil do 
Objetos Aéros nao Identificados, Belo Horizon- 
te) soldaten og modtog fra hans mund følgende 
beretning. 

Den 3. maj 1969 forlod J. A. da Silva sit hjem 
og steg på en bus til Pedro Leopoldo på bus¬ 
stationen i Belo Horizonte. Han steg af et sted 
undervejs og begav sig til fods mod et sted der 
hedder Bebedouro (tidligere »Fazenda dos Ing- 
leses«) og som ligger ved floden rio das Velhas. 
Henimod midnat nåede han til en lille afsides 
beliggende lagune, hvor det forekom ham at 
være godt at slå lejr; da det var gjort, gav han 
sig til at fiske, en beskæftigelse, som han gen¬ 
optog næste morgen ved solopgang, men 
uden held. Ved middagstid, efter at have styr¬ 
ket sig nødtørftigt med en dåse sardiner, fort¬ 
satte han sine forsøg på at fange nogen fisk. 

Ved 15-tiden bemærkede han, idet han ka¬ 
stede et blik på de omgivende træer, utydeligt 
nogle skikkelser, der nærmede sig ham, og han 
hørte lyd af nogle stemmer. Næsten samtidig 
med det bemærkede han en lyd, der mindede 
om en stønnen, der blev udstødt fra det neder- 
ste af brystet, (hans eget?) Et ildpust ramte 
hans ben, så han faldt omkuld ved lagunens 
bred. 

»Det lignede ild, men det var det ikke, for det 
brændte ikke mit ben«, forklarede vjdnet. Det 
var et lysbundt, der var grønligt i midten og rød¬ 
ligt udadtil. Kilden, som det udsprang fra, var 
en silhuet, som var delvis skjult af noget krat. 

Med benene lammede var soldaten ikke i 
stand til at rejse sig. Han så sig nu omgivet af to 
små maskerede skikkelser med en højde af 
omkring 1,20 meter. De greb fat i hans armhuler 
og trak ham tilsyneladende uden noget besvær 
med sig henimod en sumpet tykning. 

Da José da Silva indså, at enhver modstand 
ville være omsonst, og frygtede hvad der kunne 
ske med ham, hvis et andet lysglimt ramte ham 
i hovedet, lod han dem trække af sted med sig 
en ca. ti meter i retning af en tredje skikkelse, 
som stod roligt afventende, til den lille gruppe 
nåede op til ham, og dernæst fulgte lige bagef¬ 
ter dem. 


Vidnet antager, at det var denne tredje per¬ 
son, der havde brugt sit våben mod ham, - et 
våben som de to andre også var udstyret med, 
og som lignede en kort muskedonner. 


1.2. Beskrivelse af bortførerne 

Den mærkelige trio og dens bytte fortsatte 
deres vej gennem græsset og krattet. Hver 
af de små skabninger var iklædt en 
»combination«/ud-i-ét-dragt, der skinnede 
med en klar og metallisk farve og havde tydeli¬ 
ge sammenføjninger ved albuer og knæ; hove¬ 
det, som var velproportioneret i forhold til re¬ 
sten af kroppen, var lukket inde i en slags stiv 



Fig. 2: Ifølge vidnet var væsenerne iført en ud-i- 
ét-dragt med et metallisk udseende og en hel 
hjelm forsynet med et rør ud for hagen; et af 
væsenerne holdt i hånden et slags »våben« der 
lignede en kort»muskedonner«. 

lukket hjelm, som gik temmelig langt ned på 
skuldrene. Disse masker var runde bagtil, men 
på forsiden var formen kantet eller vinklet; i 
højde med panden var de fladtrykte, og ud for 
næsen var der et hertil svarende trekantet 
fremspring. På øjnenes plads forekom to cirku¬ 
lære åbninger med en diameter på ca. 2 cm. 

Nederst, på højde med hagen, udgik et rør i 
et materiale, der mindede om plast; røret gik 
neden om væsenernes højre armhule og var 
tilsluttet en lille, metallisk udseende kasse, som 
hang på ryggen (fig. 2).. 

Ingen del af kroppen var synlig på dette 
tidspunkt. 

1.3. UFOet på jorden. 

Dér, hvor de nu var kommet til, kunne de se en 
genstand, der stod midt på en sti; vidnet kunne 
se den tværs igennem krattet. 

Det drejede sig om en konstruktion, der be¬ 
stod af en lodret cylinder, for hvis ender der var 
anbragt to linseformede kupler; hver af disse 
kupler havde en diameter, der var større end 
cylinderens diameter, og den øverste var større 
end den, hvorpå det hele hvilede. 

Fra denne øverste kuppel udgik der med re- 



Fig. 3: Gestanden, sådan som menig J. A. da 
Silva beskrev den: to linseformede kupler for¬ 
bundet med en lodret cylinder og med nogle 
stive stænger, anbragt på skrå; de to kupler var 
sorte og cylinderen nærmest askegrå. 

(SUFOIs kommentar: tegningen stemmer ikke 
overens med proportionerne angivet i teksten; 
genstanden er bl. a. tegnet alt for høj.) 


gelmæssige mellemrum nogle stive stænger, 
som gik skråt ned mod cylinderens nederste 
ende, i højde med den platform, hvorpå cylin¬ 
deren hvilede (fig. 3). 

De to kupler var af farve sorte, cylinderen 
havde en askegrå farve; de målte henholdsvis 
2,5 m og 3 m i diameter. Genstandens hele høj¬ 
de var ca. 2 m. En rektangulær dør på tilnær¬ 
melsesvis 0,60 x 1,30 m aftegnedes på den 
lodrette del. Ingen andre detaljer var synlige. 

Vidnet blev ført med ind gennem døren og 
befandt sig nu inde i et kubisk opholdsrum på 
ca. 2 m fra side til side, som var oplyst af et 
voldsomt lys, som han sammenlignede med 
det, der udsendes af en kviksølv(eg. 
kviksølvdamp-)lampe, hvilket forhindrede ham 
i at skelne det udstyr, der eventuelt måtte have 
befundet sig i rummet. 

Han mærkede, der blev skubbet til ham, og 
han blev tvunget til at sætte sig på et sæde der 
ligeledes var kubisk, og to af hans bortførere 
anbragte sig på hver side af ham. Man fastgjor¬ 
de nu en hjelm på hans hovede der var magen 
til den, individerne havde på. Disse måtte, for at 
få den på ham, skubbe hans hoved tværs gen¬ 
nem en åbning på bagsiden. Det varede ikke 
længe før hjelmen, der var alt for snæver, be¬ 
gyndte at gøre ondt dels i skuldrene, som kan¬ 
terne gnavede ned i, dels i det nederste af nak¬ 
ken, så hans bevægelser blev hæmmet. 

Den var ligeledes udstyret med et rør, som 
gik bagud, men vidnet kan ikke sige, om dette 
rør blev forbundet med nogen beholder bag 
ham, omgivet som han var af de to ufonauter og 
på grund af værelsets lidenhed, som praktisk 
talt forhindrede ham i at bevæge sig. 

Han blev nu bundet på fødder og hofter ved 
hjælp af bånd af et tørt og rynket stof, hvorefter 
de to væsener fastgjorde sig selv på samme 
måde. Endelig tog den tredje person plads på 
et separat sæde, der vendte mod de andre, og 
spændte ligeledes sig selv fast, hvorefter han 
hev i en lille »styrepind«, der ragede op over 
gulvet på hans venstre side. Dette medførte en 
summen, der syntes at hidrøre fra den øverste 
del af maskinen, som satte i gang. Samtidig føl¬ 
te fangen det, som om de lettede. 

1.4. På flyvetur i rummet 

Lidt efter greb det væsen, der sad over for vid¬ 
net, fat i et andet håndtag, denne gang på hans 
højre side og ragende i vejret, og J. A. da Silva 


UFO-NYT 6-77 255 








havde en fornemmelse af, at maskinen accele¬ 
rerede lodret. Efter disse manøvrer var udført, 
begyndte de tre individer en livlig diskussion 
med hinanden. Deres sprog havde en overvægt 
af r-lyde i slutningen af adskillige af ordene. 
Disse indeholdt dybe og gutturale konsonanter; 
de blev udtalt »med arrogance«. 

Rejsen varede længe, og efterhånden som 
det syntes, at de kom højere og højere op, blev 
det sværere og sværere for vidnet at ånde, 
samtidig med at han følte sin situation mere og 
mere ubehagelig. Sædet, han var fastgjort til, 
var hårdt, og den hjelm, han var udstyret med, 
havde nogle skærende kanter. Alt dette gjorde 
ondt og forværrede hans situation. Dertil kom, 
at benene under ham var fuldstændig følelses¬ 
løse. 

Efter en periode, som forekom ham aldrig at 
ville få ende, bemærkede han, at det lys, der 
oplyste rummet, blev stærkere og stærkere og 
begyndte at pulsere, så han måtte lukke øjne¬ 
ne. Denne periode varede, så vidt han kunne 
huske, ca. en time. Han kunne da atter lukke øj¬ 
nene op, og turen fortsatte. 

På et vist tidspunkt var det, som om genstan¬ 
den drejede 90° omkring sig selv, hvad der ville 
have fået den til at ligge vandret. For at illustre¬ 
re denne bevægelse tog vidnet et glas, som 
skulle forestille midter-cylinderen og lagde det 
ned. Under denne manøvre tilpassede sæder¬ 
ne sig af sig selv den nye stilling med en vippe¬ 
bevægelse. Noget senere skete der en ny drej¬ 
ning, hvorved genstanden genindtog sin oprin¬ 
delige stilling med en tilsvarende vipning af sæ¬ 
derne. Der gik nu et anseligt tidsrum, hvorefter 
genstanden landede »på et ikke-identlficeret 
sted«. 


1.5. Ufonauternes base 

De små mænd løsnede først deres egne og 
derefter fangens bånd. Så tildækkede de åb¬ 
ningerne i den hjelm, som indhyllede hans ho- 
vede, så han nu var henvist til kun at kunne bru¬ 
ge sin høresans. De greb fat i ham og trak ham 
med sig, som de havde gjort den første gang. 
José da Silvas ben var stadig følelsesløse, men 
han antager, at hvis han havde prøvet, havde 
han nok været i stand til at gå til fods. Hans 
bortførere var blevet tavse; de trak ham med 
gennem nogle omgivelser, hvor der hørtes lyd 
af andre stemmer, der lignede deres, men i for¬ 


skellige tonelejer. Det forekom ikke vidnet, at 
nogen af disse stemmer kunne hidrøre fra kvin¬ 
delige skabninger. 

Han mærkede nu, at man anbragte ham på et 
sæde uden ryglæn, og næsten straks derefter 
blev det bånd, som tildækkede åbningerne i 
hans hjelm, revet af. Han befandt sig nu i et 
stort rum, der var firkantet og målte mellem 10 
og 15 meter fra side til side. Lige over for ham, 
lidt mere end 5 meter væk, sad der et væsen af 
ringe højde uden »dykkerdragt« på og betrag¬ 
tede ham med et udtryk af synlig tilfredshed. 


1.6. De demaskerede ufonauter 

Han var lidt større end de andre, målte måske 
omkring 1,25 meter. Han havde hverken hjelm 
eller metallisk beskyttelsesdragt på. José da 
Silva antog ham for atvære gruppens leder, for 
hans to vagter begyndte en meget ordrig sam¬ 
tale med ham, efter at de havde taget deres eg¬ 
ne masker af. 

De små mænd var alle forsynet med en over¬ 
vældende behåring. Deres chef havde langt 
rødligt og krøllet hår, som gik ned ad ryggen 
helt ned til lænden. Et langt og tæt skæg nåede 
ham til maven. En tæt bevoksning af øjenbryn, 
hvert så tykt som to fingre, dækkede næsten 
hele den øverste del af hans pande. Han havde 
en lys og meget bleg hud, og hans øjne var run¬ 
de og større end det normale. Irisen havde den 
grønne farve, som et blad der begynder at fal¬ 
me. Øjenhulerne var dybe, øjets hornhinde var 
mørkere end huden, og pupillerne virkede 
mørke. Han blinkede næsten aldrig med øjne¬ 
ne, og vidnet bemærkede ingen øjenvipper. 

Næsen var lang og spids, mere udpræget 
end hos jordmennesker, ørerne velproportio¬ 
nerede, den nederste del lignede vores, men 
den øverste var mere afrundet. Munden var 
mindre end jordmenneskenes og lignede en fi¬ 
skemund, og vidnet var ikke på noget tidspunkt 
i stand til, - selv når væsenerne snakkede sam¬ 
men -, at afgøre, om de havde nogen tænder. 

Ufonauten, som var omgivet af de tre væse¬ 
ner, der var ansvarlige for tilfangetagelsen, lod 
til at være i vældig godt humør og lavede en 
masse håndbevægelser, mens han talte. Der 
kom flere små mænd ind i lokalet, ifølge solda¬ 
ten antagelig gennem en åbning bag ham, og 
de forsamlede sig omkring chefen og dannede 
et hold på omkring 10 til 12 individer. Fangen, 

hvis udsyn var hæmmet af den hjelm, som hans 
hovede stadig var dækket af, fandt sig selv sid¬ 
dende på et sæde, der nærmest var lavt og 
kunne fra denne stilling ikke få øje på lokalets 
loft. 


1.7. Lokalet 

Han blev overrasket og rædselsslagen, da han 
nogle meter fra sig, på sin venstre side langs si¬ 
devæggen opdagede en slags lavt, rektangu¬ 
lært bord, tilsyneladende af sten, hvorpå der 
hvilede fire kroppe af menneskeligt udseende, 
side om side. De lå på ryggen, ubevægelige, og 
uden hverken tøj eller hjelme. Den nærmeste 
var »virkelig neger«sort, den næste havde en ly¬ 
sebrun pigmentering. De var begge kraftigt 
bygget. De to andre kroppe var både lysere og 
mindre. Det ene af ligene var en lys person »og 
lignede en udlænding«. Der sås ikke det mind¬ 
ste sår på noget af disse legemer, »medmindre 
det skulle have været i ryggen, hvad jeg ikke 
ville have kunnet se«. De små mænd ofrede ik¬ 
ke ligene nogen opmærksomhed. »Måske kun¬ 
ne de ikke holde til eksperimentet, eller måske 
har de taget deres hjelme af«, antager José An- 
t6nio (fig. 4). 


Væggene i lokalet såvelsom gulvet så ligele¬ 
des ud til at være lavet af sten, i en ensartet grå 
farve uden spor af murerarbejde (fuger). Stedet 
var voldsomt oplyst, på samme måde som i den 
maskine, der havde taget den tilfangetagne 
med sig, uden at man var i stand til at fastslå 
den nøjagtige lyskilde. Der var ingen vinduer, 
ingen åbninger i det hele taget. Ved siden af det 
bord, som de fire døde menneskekroppe lå på, 
men lidt længere væk, kunne han se nogle far¬ 
velagte billeder, som var tegnet direkte på 
væggen, og som forestillede forskellige jordi¬ 
ske ting; forskellige dyr som en jaguar, en abe, 
en elefant og en giraf. - Nogle huse og en lille 
by, nogle træer, en skov og havet. - Forskellige 
befordringsmidler som en stor FNM Alfa Ro- 


Fig. 4: Lokalet, hvortil vidnet blev ført. Han for¬ 
tæller, at han til venstre for sig så noget, der lig¬ 
nede døde menneskekroppe, langs en væg, 
hvorpå der var fremstillet jordiske dyr og befor¬ 
dringsmidler. Foran ham var der nogle små 
væsener med en overvældende behåring, der 
snakkede sammen i et gutturalt sprog, (»guttu¬ 
ral«, præget af strubelyde o.a.). 

méo lastbil, en to-motorers propeldrevet flyve¬ 
maskine og en personbil. 

Hverken på den væg, der vendte direkte mod 
ham eller på den til højre for ham var der nogen 
dekorationer. Til gengæld var der i det neder- 
ste højre hjørne en besynderlig genstand, som 
vidnet sammenligner med en racerbil. Der var 
tale om en cylindrisk konstruktion på to meter i 
længden og 0,80 meter i højden, uden nogen 
synlig åbning. På hver side, svarende til place¬ 
ringen på hjulene på en bil, så man nogle frem¬ 
springende dele, der gjorde nogle stødvise 
bevægelser uden at nå gulvet og fik én til at 
tænke på turbiner. 

Foran ham var der et lille firkantet sæde uden 
ben, som chefen af og til satte sig på. Til højre 
for dette sæde, næsten i gulvhøjde, var der et 
andet lavt bord, flere meter langt og med hvid 
overflade. Det blev brugt af lederen til at tegne 
skitser på for da Silva. 

1.8. Da Silvas ejendele og hans identitetskort. 

Fangen bemærkede nu til sin store overraskel¬ 
se, at én af ufonauterne havde hans rygsæk 
med sig, og at alle hans ting lå i den, fint ordnet. 
Da han blev taget med, var denne rygsæk åben 
og de forskellige genstande spredt rundt om¬ 
kring. Vidnet går ud fra, at den tredje af hans 
bortførere, ham der havde holdt sig bagved, 
var vendt tilbage til hans lejr for at samle dem 
sammen. Én efter én blev de forskellige ting ta¬ 
get op og undersøgt opmærksomt, mens de gik 
fra hånd til hånd mellem de små væsener - kni¬ 
ve, de forskellige fiskekroge, tændstikæsker, 
konservesdåser og hans skifteundertøj. Hver 
ting, som der var mere end én af, tog de ét ek¬ 
semplar af. De beholdt således ét eksemplar af 
hver type krog, én af de tre knive, én æske 
tændstikker, et stykke undertøj og en penge¬ 
seddel på 100 cruzeiros. De ting, som der kun 
var én af, som f. eks. en dåse sardiner, blev om¬ 
hyggeligt lagt tilbage i lærredstasken, som der¬ 
efter blev rullet og pakket sammen. Det var ved 
denne lejlighed at soldaten mistfede sit identi¬ 
tetskort. Det var blevet fundet i en af hans lom¬ 
mer og gik fra hånd til hånd, uden at man gav 
det tilbage til ham. 

J. A. da Silva går ud fra, at dette kort fik dem 
til at forstå at han var soldat. 

1.9. Våbendemonstration 

For lige efter rettede ét af væsenerne et våben, 


fuldstændig magen til dét der var blevet an¬ 
vendt ved hans tilfangetagelse, mod én af væg¬ 
gene. Våbnet udsendte et lysglimt som fik det 
sted, som det havde ramt, til at miste farven. 

Alle ufonauterne havde sådan et våben; den 
eneste forskel var størrelsen. Mellem kolben og 
undersiden af løbet var der en slags aftrækker, 
som udløste en lysstråle, når man trak den til¬ 
bage. 


1.10. Forsøg på at kommunikere og påtvungen 
indtagelse af væske. 

En af ufonauterne gav nu chefen en lille sort og 
cylinderformet genstand som denne i det føl¬ 
gende anvendte, som han ville have gjort med 
en blyant, til at kradse forskellige ting ned med 
på det lille bord han sad ved, idet han brugte 
dette som en slags tavle. 

Chefen henvendte sig til fangen og gav sig til 
at gestikulere, samtidig med at han ledsagede 
sine bevægelser med sit uforståelige, gutturale 
sprog. Derefter pegede han gentagne gange 
først på soldaten, dernæst i vejret, så nedad og 
til sidst på den lille gruppe som udgjordes af 
hans ledsagere, idet det lod til at han ventede et 
svar fra den tilfangetagne. 

Efter flere gentagelser mente da Silva at for¬ 
stå at håndbevægelsen nedad skulle betyde; 
jeres land, og den der pegede opad: dette rum, 
det sted hvor vi befinder os. 

Da han så frugtesløsheden af sine anstren¬ 
gelser, begyndte chefen at tegne på bordet for¬ 
an sig. Hans første skitse skulle, så vidt vidnet 
kunne se, forestille en kaserne. Rundt om den 
var der nogle utydelige figurer med våben der 
kunne gå for at være soldater. Med en håndbe¬ 
vægelse pegede chefen først på våbnene på 
skitsen, dernæst på José Anténio, derefter ned¬ 
ad, og til sidst i vejret. Fangen udledte deraf, 
at det var hans ønske, at han, José Anténio da 
Silva, skulle skaffe de små mænd nogle af de 
våben, som vi bruger på Jorden. Som svar her¬ 
på rystede han afvisende på hovedet, men da 
chefen genoptog sine opfordringer med stadig 
stigende styrke, begyndte han lidt efter lidt at 
miste ethvert håb om nogensinde at komme til¬ 
bage i levende live. (Det lader til, at der i denne 
»samtale« blev fremsat andre krav, som vidnet 
skal have afvist at viderebringe til udspørgerne 
(iflg. CICOANI’s oprindelige rapport).) 

Nu kom ét af de små væsener hen til fangen. 

Mellem sine små, tykke fingre holdt han en ku¬ 
bisk beholder i et materiale der lignede det, 
væggene var lavet af. Den så ud til at være 
tung. Kubussens øverste del af udhulet i form af 
en omvendt pyramide. Denne løjerlige behol¬ 
der var fyldt med en mørkegrøn væske, som 
fangen blev opfordret til at drikke, samtidig 
med at ét af væsnerne befriede ham for den ne- 
derste del af masken, lidt hårdhændet. J. da 
Silva prøvede at modsætte sig det, men da han 
så ét af væsnerne selv drikke en del af kubus¬ 
sens indhold, skiftede han mening. Så gik han 
osse med til at drikke lidt af det. Væsken havde 
samme konsistens som vand, men en bitter 
smag. 

Den må uden tvivl have styrket ham, for han 
følte med det samme en større livskraft. Han 
syntes osse, at han fra da af begyndte stadig 
bedre at forstå, hvad det var lederen ønskede 
at han skulle gøre. 

1.11. Lederens forslag; fratagelse af rosen¬ 
krans. 

Vidnet var ikke i tvivl om, at der i alle de ting, 
man kom ind på under disse forsøg på at kom¬ 
munikere, lå et ønske hos lederen om, at han, 
da Silva, skulle hjælpe ham og de andre med at 
føre visse planer ud i livet, som de havde angå¬ 
ende den menneskelige race. 

Ved hjælp af den store blyant tegnede chefen 
nu på den vandrette tavle roligt og besindigt to 
cirkler ved siden af hinanden. Den ene fyldte 
han helt ud med blyanten. Han pegede på hver 
cirkel, derefter på da Silva og så i nedadgående 
retning, hvad José Antdnio sluttelig fortolkede 
som en angivelse af rækkefølgen af dage og 
nætter på Jorden. Da han var nået til denne 
slutning, nikkede han bekræftende med hove¬ 
det, og lederen fortsatte med sine tegninger. 

Han nedfældede så på papiret et stort antal 
små cirkler, der var hvide indeni, og forbandt 
dem med linier med den ene af de to første cir¬ 
kler, den, der ligeledes var hvid indeni. Med en 
gestus opfordrede han så fangen til at tælle alle 
de små cirkler, han havde tegnet. Da der var 
temmelig mange, varede det ikke længe, før 
han havde glemt, hvor langt han var kommet. 
Da han var kommet til omkring de 300, skønne¬ 
de han at der vel kunne være en tres stykker til¬ 
bage, hvad der ville svare til ét af vores jordår. 
(Fodnote: Og kunne dermed, hvis man tænker 
videre ud fra denne fortolkning, som en biting 


tyde på, at de eventuelle extraterrestriske væ¬ 
sener anvender samme tidsmåleenheder som 
vi, såvel som decimal-talsystemet.. . (Nej, ikke 
nødvendigvis. SUFOI)) Da lederen følte sig sik¬ 
ker på, at han havde forstået, tegnede han på 
bordet ni andre grupper af små cirkler, som 
han hver gang lod omslutte af en større cirkel 
og derefter forbandt med den første store cir¬ 
kel, den der var hvid. 

Soldaten sluttede deraf, at man på den måde 
ville angive en periode på ti af vores jordår. 

Derefter blev tre af de store cirkler adskilt fra 
de syv andre med en streg, hvorefter lederen 
pegede på gruppen med de tre cirkler, dernæst 
på José Antdnio og så nedad. Endelig pegede 
han igen på fangen, derefter i vejret og til sidst 
på alle de syv andre cirkler sammen. Dette for¬ 
tolkede vidnet sådan: »Han foreslår at jeg op¬ 
holder mig tre år til på Jorden og samler oplys¬ 
ninger til dem, hvorefter han vil lade mig hente 
for at leve syv år på deres planet. Derefter vil de 
tage til Jorden, hvor jeg skal være deres gui¬ 
de.« 

Som svar på dette tilbud rystede han benæg¬ 
tende på hovedet for dermed at tilkendegive 
sin afvisning af forslaget. Da de var nået så vidt 
i deres udspørgning af ham, begyndte han at 
læse sin rosenkrans, som han bar omkring li¬ 
vet, og som man endnu ikke havde berøvet 
ham, og bad med høj stemme. Da han var fær¬ 
dig med den første halvanden snes af kornene i 
rosenkransen, kunne chefen for homunculus- 
serne ikke længere skjule sin irritation og gik 
hen til ham og rev rosenkransen fra ham som 
han havde om livet. Ét af kornene trillede ned 
på gulvet, hvor det blev samlet op af én af 
ufonauterne og derefter gik fra hånd til hånd. 
På samme måde gik det med crucifixet under 
en almindelig stemning af ophidset nysgerrig¬ 
hed. 


1.12. Tilsynekomsten af en engel*) 

*) Skønt dette udtryk ikke optræder som 
sådant i denne meget knudrede passage i 
CICOANI’s rapport, har vi dog valgt det som 
værende mindst lige så dækkende som »væ¬ 
sen«, »velvilligt væsen« eller simpelt hen »frem¬ 
toning« (eller »syn«). Man må ikke glemme vid¬ 
nets religiøse sjælstilstand (dette underbygges 
af hans bæren rosenkrans) og hans egen reser¬ 
verede holdning over for arten af »fremtonin¬ 
gen«. (Se længere henne i teksten). Den jødisk- 

kristne lære/tankegang berettiger anvendelsen 
af ordene »Engle« eller »Ærkeengle« for sådan¬ 
ne væsener.) (SUFOIs kommentar: Man må her 
tage i betragtning, at vi har hentet artiklen fra 
tidsskriftet »Inforespace«, der udgives i det me¬ 
get katolske Belgien. Dette kan måske forklare 
valget af betegnelse.) 

Pludselig og uden varsel, og mens homunc- 
lerne så ud til at være fordybet i en lang indbyr¬ 
des diskussion uden længere at ofre fangen 
nogen opmærksomhed, havde denne følgende 
vision: 

Dér, hvor der øjeblikket forinden ingenting 
havde været, så han næsten lige foran sig en 
menneskeskikkelse dukke op. Den blev ståen¬ 
de foran ham, ubevægelig og med en holdning, 
der på én gang var venlig og urokkelig. Uden at 
slippe ham med øjnene gav den sig til at tale til 
ham på godt portugisisk, altlmens de små 
mænd fortsatte deres diskussion uden tilsyne¬ 
ladende at bemærke denne tilstedeværelse. 
Vidnet giver følgende beskrivelse af synet: 

Der var ingen tvivl om at det drejede sig om 
en mand, ca. 1,70 m i højden og spinkel, med et 
langt skæg og glat og lyst hår der gik ham ned 
til skuldrene. Hans hud var svagt rødlig, hans 
øjne rolige og klare. Hans kjortel, der var i en 
mørk farve, gik ham til hans bare fødder. Klæd¬ 
ningen havde lange ærmer og krave, om livet 
havde han en tyk hvid snor, der skulle gøre det 
ud for et bælte, og som i hver ende endte i en 
knude. Hele denne klædning bragte tanken hen 
på en munkedragt. 

José Antdnio, som indtil dette øjeblik havde 
været fuld af angst og fortvivlelse, følte sig 
pludseligt lettet ved tilstedeværelsen af dette 
væsen, som han identificerede som »et godt 
menneske, én af vore«. 

Flere hemmeligheder blev nu åbenbaret for 
ham, uden at de dog blev videregivet til ud¬ 
spørgerne. Da disse ville vide om vidnet mente 
at have haft en vision af kristen karakter, svare¬ 
de José Antdnio med megen overbevisning, at 
det var der på ingen måde tale om. Da de insi¬ 
sterede og spurgte om det kunne dreje sig om 
en helgen, »smilede han mystisk og snakkede 
om andre ting«. »Jeg vil modtage yderligere 
oplysninger«, tilføjede han til sidst, »men det vil 
først ske om to-tre år«. (Dette bringer os 
frem til 1972. Er det nødvendigt at gøre op¬ 
mærksom på, at vi her tilsyneladende har et til¬ 
fælde af »kontakt«? Det ville være interessant at 


vide, hvad der er sket med vidnet efter disse 
påståede hændelser.) (SUFOI: Ja, tak!). 


1.13. Tilbageturen til Jorden. 

Synet forsvandt, lige så pludseligt som det var 
dukket op, og lod José Antdnio alene tilbage 
sammen med sine vogtere, der virkede mere 
og mere ophidsede. 

Så gik lederen hen til de to vagter, som ikke 
på noget tidspunkt havde forladt deres plads 
ved siden af fangen, og med et bind tildækkede 
han atter åbningerne i den lukkede hjelm, som 
tildækkede fangens hovede. 

Derefter greb de ham under armene, på 
samme måde som da han blev »bortført«, og 
tog ham med ind i genstanden, som havde 
bragt ham dertil. Her blev bindet taget af igen. 

Og nu fulgte den lange tilbagetur, med de 
samme livvagter som på udturen, de samme 
vippebevægelser af sæderne og genstanden, 
den samme fase med acceleration og pulsering 
af lyset i kabinen. 

Efter et tidsrum, der nøje svarede til det, der 
var forekommet under udturen, mærkede José 
Antdnio pludselig et let stød, hvad han regnede 
måtte skyldes, at de netop var landet. Man be¬ 
friede ham for hjelmen og de bånd, som havde 
holdt ham fast. På dette tidspunkt faldt han hen 
i en slags halv-bevidsthed, der tilsyneladende 
må tilskrives den træthed og den nervøse ud¬ 
mattelse, han befandt sig i*, og han sansede 
kun utydeligt, at han blev slæbt med hen over 
jorden i mørket. 

Han anslår at denne tilstand må have varet 
lidt over en time, hvorefter han efterhånden be¬ 
gyndte at mærke den friskhed i luften, der ind¬ 
finder sig ved nattens ophør og morgengryets 
første lys. 

På et tidspunkt, mens han lidt efter lidt kom 
til sig selv igen, bemærkede han lyden af en ris¬ 
lende bæk lige i nærheden. Derhen slæbte han 
sig nu, motiveret af en meget stærk tørstfor¬ 
nemmelse. 

Ved siden af sig genfandt han nu sin rygsæk 


* SUFOIs kommentar: Det kan vel også tæn¬ 
kes, at luften i genstanden og i det store rum 
har haft en anden sammensætning, således 
at hjelmen har fungeret som en slags iltma¬ 
ske. 

og sin feltflaske, som han fyldte med vand som 
han begærligt drak. Han anslår, at han indtog 
halvanden liter vand, men end ikke det var nok 
til helt at slukke hans tørst. Han tog så sit fiske¬ 
grej frem og fangede et par små fisk, som han 
spiste. 

Han benyttede sig nu af det begyndende 
dagslys til at se sig nærmere omkring og kunne 
hurtigt konstatere, at han befandt sig et sted, 
der var fuldstændig ukendt for ham. Han var 
blevet efterladt ved en lille vej i nærheden af en 
kløft. 

Han samlede sine ting sammen og begav sig 
på vej i en tilfældig retning, - humpende, fordi 
hans højre ben var opsvulmet og gjorde ondt. 
Desuden var han udmattet, ubarberet og i det 
hele taget i en elendig forfatning. I denne til¬ 
stand fik han snart en asfalteret vej inden for 
synsvidde, og dér mødte han en fodgænger. Da 
han spurgte hvor han befandt sig, fik han at vi¬ 
de at han var 32 km fra Vitoria, hovedstaden i 
staten Espirito Santo, og at denne vej førte i ret¬ 
ning af Minas Gerais. Derefter spurgte han, 
hvilken dato det var, og den forbipasserende 
svarede forbavset, at det var den 9. maj. 

Disse oplysninger forøgede kun soldatens 
forvirrede situation: fraværende fra tjenesten i 
fire en halv dag, klædt i laser og pjalter og uden 
identitetspapirer frygtede han for at blive stop¬ 
pet af politiet, som næppe ville have troet på 
hans forklaringer og derfor ville have anholdt 
ham og taget ham med sig på stationen. Han 
besluttede sig derfor til at bane sig vej gennem 
skoven til Minas Gerais. Han påstod, at han fle¬ 
re gange var blevet prajet af bilister, som havde 
fået øje på ham på lang afstand og som stand¬ 
sede for at tilbyde ham hjælp, men hver gang 
havde forsigtighed fået ham til atafslåtilbuddet 
om at køre med. Når han blev spurgt om grun¬ 
den til hans tilstand og hvorfor han bevægede 
sig til fods, svarede han, at det var »for at opfyl¬ 
de et løfte«. 

Efter et stykke vej mødte han en gruppe 
børn, hos hvem han forhørte sig om den nær¬ 
meste vej til den nærmeste station. Efter at ha¬ 
ve givet ham besked, begyndte børnene, - 
uden tvivl p.g.a. hans lurvede udseende - at gø¬ 
re nar af ham og overdænge ham med sten. 

Han fulgte jernbanelinjen og kom til sidst til 
den lille station i Colatina, hvor han forespurgte 
om tidspunktet for det næste tog til Belo Hori- 
zonte. Der var ret lang tid til, så han blev på sta¬ 
tionen for at hvile sig og sludre venskabeligt 


med stationsforstanderen. Denne inviterede 
ham med indenfor for at han kunne vaske sig 
og få noget mad og drikke at styrke sig ved. Dér 
gjorde José Antonio bekendtskab med funktio¬ 
nærens kone og børn og ligeledes med en ny¬ 
bygger, der boede lige i nærheden, og som til¬ 
bød ham arbejde. Da J. A. skulle til at forlade 
stedet, gav han sin uventede vært én af sine 
knive som tak for den venlighed, der var blevet 
udvist ham. Og på stationen betalte han billet¬ 
ten for en ung fyr, der ikke havde ret mange 
penge. 

Næste dag klokken 7.25 steg han af toget på 
stationen i Belo Horizonte, hvor han blev kon¬ 
taktet af Geraldo Lopez da Silva*, ansat ved 
jernbanevæsenets sikkerhedstjeneste, som 
fortalt i begyndelsen af den foreliggende beret¬ 
ning. 

I næste nummer vil vi se nærmere på de 
oplysninger, der knytter sig til denne undersø¬ 
gelse, og vi vil viderebringe de kommentarer, 
den har givet anledning til fra erfarne ufologers 
side. Jeg vil derefter forelægge mine egne tan¬ 
ker angående sagen og vil som konklusion fo¬ 
retage en vurdering af det væsentligste i den. 

(fortsættes) 
Franck Boitte. 

Inforespace, marts 1976/ 

Erik Skov. 


*) I Sydamerika er efternavnet »da Silva« lige 
så almindeligt som »Dupont« i den fransks- 
progede del af Europa. 

ET 

OPSIGTSVÆKKENDE 
FOTO FRA POLEN 


Denne artikel med tilhørende foto 
er oversat direkte fra det polske 
tidsskrift »Profile«, og vi bringer 
den bl.a. for at vise, at problemet 
UFOer nu også kan behandles I 
østlandene. Vi må dog tilføje, at vi 
nærer en ikke ringe skepsis m.h.t. 
billedets ægthed. Her er fotogra¬ 
fens egen beretning: 



UFOer optræder enkeltvis eller i grupper, 
spredt eller i formation (selv en rhombe¬ 
opstilling er blevet observeret), nær el-master 
eller langt væk fra disse - det er svært at finde 
nogen regelmæssighed. De er for svære for ra¬ 
daren at opspore, og det er muligt at tage et bil¬ 
lede af dem. De forstyrrer radio- og Tv¬ 
udsendelser, spreder panik blandt dyr og folk, 
som i nærheden af dem kan blive momentant 
paralyseret og få svage symptomer på »sygelig 
bestråling«. Ved landingspladsen (eller et lys 
der rører jordoverfladen) er der fundet fodspor 
og uforklarlige kemiske forandringer i jorden. 
De udsender altid et pulserende lys. »Grundfla¬ 
den« lyser rødt og ved »toppen« blåt eller hvidt. 
Så de eksisterer virkelig; men . . . hvad er de? 

Efter dette noget retoriske spørgsmål er det 
på høje tid at afsløre de omstændigheder, der 
gjorde, at det indsatte fotografi fremkom. Det 
blev taget af mig i Rzeszov (Polen) en tidlig 
morgen i april 1967. Jeg befandt mig oppe på 
et tag af et hus i Asnyk-gaden, og jeg havde ta¬ 
get et »skov af skorsten«-billede i retning mod 
Grunwalobska-gaden og videre til stedet, hvor 
hotel »Rzeszov« ligger nu. Mit kamera var 
»skudklart«, da jeg fra venstre side iagttog et 
skarpt lys. Jeg drejede mig og så en stor lysen¬ 
de diskos - måske ikke længere end 60-70 m 
fra mig. Jeg trykkede automatisk på knappen, 
trak mig et skridt tilbage og faldt ned på »tag¬ 
døren«. Jeg stoppede heldigvis på nogle trin af 
en jernstige og var ikke engang kommet til ska¬ 
de. Min højre hånd var udstrakt oven over ta¬ 
gets overflade et lille øjeblik længere, og jeg 
følte en mærkelig prikken/brænden på den; 
men jeg formodede i første omgang, at jeg hav¬ 
de ramt et eller andet, og at det var grunden til 
denne følelse. Den forsvandt meget hurtigt. Da 
jeg stak hovedet op over taget igen, fjernede 


diskossen sig lydløst meget hurtigt, og i næste 
øjeblik var den usynlig. 

Fyldt med forståelig sindsbevægelse frem¬ 
kaldte jeg filmen og lavede en kopi - diskossen 
var meget tydelig på den, og jeg kunne iagttage 
mange flere enkeltheder på dens krop, end jeg 
kunne iagttage, da jeg tog fotografiet. Men det 
er ikke enden på min hændelse med NOL 1 ) (U- 
FO). Tre dage efter at min højre håndflade 
»faldt ud« (dette vil være den bedste udtryks¬ 
måde), viste der sig en smertefri plet på over¬ 
huden, på ca. 4 cm i diameter. Denne situation 
gentog sig efter endnu tre dage, og endnu en¬ 
gang til, og flere gange. Et besøg hos doktoren, 
med kirurgiske og mikroskopiske undersøgel¬ 
ser, og undersøgelsen af huden, gav et overra¬ 
skende resultat: overhuden, som var blevet ta¬ 
get af fra min håndoverflade, viste ikke det 
mindste spor af en cellestruktur! 

Forstørrelsen op til de ekstreme dimensioner 
ved optikerens mikroskop (2500 gange) vi¬ 
ste . . . krystallisation; min håndoverflade var 
sandsynligvis blevet ødelagt ved en hurtig 
ukendt form for stråling. 

Til sidst blev filmen (selvfølgelig efter en sær¬ 
lig analyse, som beviste dens autenticitet), og 
min lysende(?) overhud katalogiseret som et af 
de efterhånden tusinde beviser for eksistensen 
- nå, eksistensen af hvad? 

Ingen kender i dag svaret på dette spørgs¬ 
mål. 

Som souvenir om mit møde med UFOet fik 
jeg kun fotografiet og de svage spor på min 
håndoverflade. Julian Ratajezak 

»Profile« nr. 4/97/1977 

_ Oversat af Jørn Martin Bank. 

’) Som et kuriosum kan vi nævne, at UFO på 
polsk hedder: Niezidentyfikowanych obiek- 
tdw latajacyeh. 

Mangler De noget at skrive på 
ønskesedlen? 

- så se bare her! 

»Synspunkter - Tre UFO-artikler« 

- om UFOer og kuglelyn - rapportmaterialet - og UFO-observativer, 3 vigtige områ¬ 
der inden for forskningen. 60 sider, ill. SUFOI-medlemspris: kr. 25,60 

J. Allen Hynek: »UFO - Dokumenteret« 

UFO-litteraturens hovedværk. 256 meget tæt skrevne sider med et væld af oplysnin¬ 
ger. III. 

GI. bogladepris: kr. 68,50 - SUFOI medlemspris: kr. 49,75 
Debatbogen »UFO og Videnskaben« 

6 fremtrædende amerikanske forskere går ind for fortsatte undersøgelser. 136 sider. 
GI. bogladepris: 29,75 - SUFOI medlemspris: kr. 22,60 

Olavo Fontes: »Trinidade-observationeme« 

Den fuldstændige beretning om en af de betydeligste »UFO-klassikere«. 32 sider, ill. 
Sufoi medlemspris: kr. 7,70 

Frank Pedersen/Iver O. Kjems: »UFO-Orientering« 

En gennemillustreret, let læst håndbog i UFO-problemet. 

120 sider. SUFOI medlemspris: kr. 10,00 

Den store UFO-plakat 

Foto i 4 farver - tekst på 4 sprog. Også en idé til venner i udlandet. Str. 62 x 93 cm. 
SUFOI medlemspris: kr. 25,65 

UFO-emblemet 

Et elegant og diskret emblem i fornem guldsmede-kvalitet. 26 mm bredt, med nål el¬ 
ler broche. 

SUFOI medlemspris: kr. 26,50 
UFO-bånd nr. 1 

Kassettebånd med ca. 50 min. spilletid. En lang række UFO-beretninger, især fra 
USA, genfortalt på dansk. SUFOI medlemspris: kr. 25,65 

UFO-bånd nr. 2 

Kassettebånd med ca. 55 min. spilletid. En berømt dansk observation - hvad mener 
kendte danskere? m. m. SUFOI medlemspris: kr. 25,65 

Hørespillet »Klodernes Kamp« 

Den amerikanske originalversion fra 1938, tilrettelagt af Orson Welles efter H. G. 
Wells’ roman. Kassettebånd. SUFOI medlemspris: kr. 25,65 

UFO-NYT årgang 1976 

264 sider med masser af illustrationer. (Forbehold mod udsolgte numre i årgangen). 
SUFOI medlemspris: kr. 55,00. 

UFO-NYT årgang 1977 

Den hidtil største succes! Skynd Dem - der er kun få hele årgange tilbage! Ca. 264 si¬ 
der. SUFOI medlemspris: kr. 60,00. 

UFO-NYT årgang 1978 

Endnu mere godt stof - og et væld af billeder. Trods de voldsomme prisstigninger. 
SUFOI-medlemspris: kr. 65,00 

Bestilling sker lettest pr. giro 9 11 77 25 
SUFOI, postboks 6, 2820 Gentofte. 

Skriv venligst på modtagerdelen, hvad De vil bestille! 



Annoncerer efter 
flyvende tallerken! 

»Flyvende tallerken med plads til mindst 10 personer ønskes.« 
Denne annonce stod forleden i avis i Adelaide i Australien. An¬ 
noncen var indrykket af den 34-årige Charles King. 

Han tror der er en chance i forholdet 1 : 1.000.000.000 for, at 
nogen i Australien skjuler en flyvende tallerken i sin baghave, 
men er bange for at fortælle politi eller myndigheder om den. 
King siger, at han allerede har modtaget 15 svar. De fleste fra 
»forskruede folk« - men adskillige har spurgt om prisen for en 
tur i en flyvende tallerken. 

Aalborg Stiftstidende, 12.6.77. 
Morgenposten, 14.6.77. 

/KML 



- »Hør her, hr. King - kunne I ikke tage af sted i 2 
omgange? Så har jeg en glimrende 5-personers 
model billigt til salg heri«... 


Sats oa lav-out: Sydfyns Foto- & Maskinsats I/S - Tryk: Børge Mortensens Trykkeri 




















